Donibane Garazi, euskal Pirinioetako sekretuen zaindari - Bloga - Euskal Herriko berriak - Basklink\n2015 uzt. 19\nDonibane Garazi, euskal Pirinioetako sekretuen zaindari\nXII. mendearen amaieran eraiki zen Donibane Garazi Nafarroako erregearen aginduz, Dax eta Astorga lotzen zituen galtzada erromatarraren inguruan. Pirinioez bestaldeko Erreinuko “giltza” izan zen Nafarroarentzat, leku oso estrategikoan kokatua baitzen Donibane Garazi: mendigainen magalean eta Orreagan barrena Pirinioak gurutzatzen dituen bidetik oso gertu. Laster bihurtu zen Donibane Garazi merkatari zein erromesen elkargune, eta hainbat guda eta borrokaren testigu.\n1512an Espainiako Errege Fernando Katolikoak Nafarroa konkistatu zuenean, Donibane Garazi ere bere esku hartu nahi izan zuen, baina ez zuen lortu saiakerak eginagatik. Ia 30 urtean horretan aritu ostean, Donibane Garazi eta Behe Nafarroa osoa beren horretan uztea erabaki zuen Carlos I Fernando II. Katolikoaren bilobak, gastu militar eta logistikoak gehiegizkoak zirela iritzita.\nXVII. mendean Frantziako Erreinura lotu zen eta XVIII. mendean, Frantziako Iraultzak ekarritako banaketa administratibo berriarekin, galdu zituen Behe Nafarroak “probintzia soil” ez izatearen pribilegioak, foruak.\nEz dago esan beharrik, beraz, Donibane Garaziko harresi barruko etxe, kale eta hormek gauza asko dutela kontatzeko. Erdi Aroko harri gorrizko kale zidor horietan galtzea aukera paregabea da, baina zerbait azpimarratu behar eta, hauexek gure gomendioak: Santiagoko Atea, Zitadela, Apezpikuen Espetxea eta Eiheraberriko Zubia.\nSantiagoko Atea (Arrankuntzeako atea ere deitua) Donibane Garaziko harresiko sarreretako bat da. Gizateriaren Munduko Ondare izendatu zuen UNESCOk 1998an eta mendeetan zehar, Compostelako Donejakue aldera doazen erromesen sarbidea izan da; Europatik Orreaga aldera zetozenena. Horrexi zor dio izena ere. Egun, Espainiako atetik ekiten diote Orreagako bideari erromesek.\nDonibane Garazi garrantzitsua izan da Done Jakue bidean, Frantziatik Espainiarako sarbidea baita. Erdi Aroan, atezainak egoten ziren harresiko ate bazterretan segurtasuna bermatzen eta bidesariak kobratzen.\nBide batez aipatu, udan, abuztuaren 31a bitarte, harresia eta herria gauez ikusteko bisita gidatuak ere izaten direla. Asteazkenetan izaten dira (gaueko 21:00etan) eta turismo-bulegoan aurrez erreserba egitea beharrezkoa da. Prezioa: helduak: 7€ / 12 urte arte: 2,5€ / haurrak: doan.\nZitadela XVII. mendean eraiki zen Mendigurengo gainean, garai batean Nafarroako errege-erreginen gaztelu-gotorlekua egon zen lekuan. Hegoaldetik etor zitezkeen erasoei aurre egiteko eraiki zen bere garaian. 70 metro pasatxoko garaieratik zaintzen du harresitutako herria eta bertatik ikus daitezkeen bistak ikusgarriak dira: besteak beste, Donibane Garazi bera, inguruko mendialdea zein Pirinioak, eta Irulegiko eta inguruko mahastiak; jatorrizko deitura duen ardo bakarra Iparraldean.\nZitadelako kalean behera topatuko dugu Apezpikuen Espetxea, hainbat euskal etxeren artean. Apezpikuen Presondegia XIV. mendeko eraikuntza garrantzitsua da. Avignon-eko Aita Sainduaren desioz, mendebaldeko Zisma haundiaren garaian Donibane Garazi apezpikuen egoitza izan zela gogorarazten digu. Ez zen espetxe izan garai hartan ordea (ez da jakin zehatz zertarako eraiki zen), geroxeago baizik: XVIII. mendean. Apezpikuen Espetxea deitzen zaio Erdi Aroan apezpikuek Donibane Garazin izan zuten gehiegizko presentzia salatzeko asmoz-edo.\nKartzela, ilunpetako egoitza, zaindarien egonleku eta lurpeko gela ikaragarriek zirrara eta larritasun haundia sentiarazten dute.\nEiheraberriko Zubia XVII. mendean eraiki zen, erromatarra dela esaten bada ere. Iparraldeko hainbat herritako zubien gisan, eraikinaren estiloagatik deitzen zaie horrela, ez eraikitako garaiagatik.\nXIV. mendeko egurrezko zubiaren lekuan eraiki zen Eiheraberriko Zubia, harriz. Gaur egungoaren gisara, herriaren bi aldeak batzen zituen egurrezko zubi hark ere Errobi ibaiaren gainetik. Arriskua aurreikustean, ordea, zubia kendu egiten zuten herrirako sarrera mozteko.\nDonibane Garaziren ikurretako bat bihurtu da Eiheraberriko Zubia egun. Herriko ia argazki eta postaletan azaltzen den zubi gorria da.\nDonibane Garazi-Baigorriko turismo bulegoa · Charles de Gaulle plaza, 14. · Tel.: + 33 (0) 5 59 37 03 57 · saint.jean.pied.de.port@wanadoo.fr · www.saintjeanpieddeport-paysbasque-tourisme.com


Sentsibilitate berezia dago Ibarran piperrarekin, atxikimendu handia du herritarren partetik”. Josu Ozaita Azpiroz antropologo ibartarra da Piparra liburu argitaratu berriaren egilea. Zerbaitengatik ezaguna bada Ibarra herria, bertako piperragatik da, baina jakiaren inguruan ikerketa sakonen falta sumatzen zuen piperrari lotutako 789 elkarteak: produktuaren inguruko oinarri teorikoa behar zela, ikuspegi historiko eta antropologikotik landutakoa. Antropologiako azken urteko Gradu Amaierako Lana egiten zebilen orduan Ozaita, hain zuzen piperraren inguruan. Karrera amaitu eta urtera, 2016ko urte bukaeran, Udalak kontratua egin eta ikerketa sakonagoari ekin zion Ozaitak. Liburua da ikerketaren emaitza.\n“Antropologiatik egin dut lana: elikagaien antropologiaren inguruan irakurtzen aritu naiz, alderdi sinbolikoa landu eta historia ere bildu dut”. Piperraren inguruko historiari atal bat eskaini dio liburuan Ozaitak. Batez ere adineko jendearekin eta bertako ekoizleekin elkarrizketak eginez jaso du historiaren berri: “Piperra garai batean izkina batean egoten zen, zerbait berezia bezala. Gorritzen utzi, sikatu eta tripakiari botatzeko erabiltzen zen”. Egungo prestigiorik ez zuen garai haietan.\nXX. mende hasierarako bazegoen piperra Ibarrako baratzeetan, eta urteen poderioz, pixkanaka barietatea bertakotzen joan zela dio Ozaitak: tokiko klimara egokitu eta bere ezaugarri eta propietateak hartzen joan da. Mende horretako bigarren hamarkadan jada ohikoa omen zen San Bartolome egunean piperrak jatea, eta orduan hasi zen inguruko herrietako jendea piperra jatera Ibarrara hurbiltzen. Ibarrako piperraren boom handia, ordea, 90eko hamarkadan izan zela azaldu du: “Langostino izenaren kontua orduan sortu zuten Txumitxa tabernakoek, jendeari grazia egiten zion eta horrela joan zen fama irabazten”.\nJai giroko jakia\nIbarrako edozein kultur ekimen piperraren bueltan ospatzen dela nabarmendu du Ozaitak, eta festetako egunik garrantzitsuenean ere, San Bartolome egunean, eguerdiko 12:00etan herritar guztiak plazan elkartzen dira piperrak jatera. Piperraren azoka eguna ere urtero antolatzen dute, eta bertan jaki horrekin prestatutako pintxo lehiaketa egiten dute. “Urteetan sukaldari ezagunek prestatu dituzten pintxoen errezetak inon jaso gabe zeuden, eta horiek ere bildu ditugu liburuan: errezetak eta pintxoen argazkiak”, dio Ibarrakoak.\nHistoria, herritarren eta ekoizleen bizipenak, errezetak, argazkiak, eta beste hamaika kontu jaso dituzte Piparra liburuan. Liburuaren gaia tokikoa izanda ere, ikuspegi zabala du, eta horregatik, Ibarrako herritarrentzat ez ezik, gastronomia edota baratze mundua gustuko duen edonorentzat interesgarri izan daiteke. Piperraren kulturari balioa eman eta zabaltzea baitu helburu, funtsean.\n2020-11-28 · 11:00\nAizarnazabal - Jakoba Errekondoren "Etxeko Landareak" liburuaren aurkezpena\n2020-12-01 · 09:30\n- Saio estentsibo ekologikoak\n2020-12-01 · 15:00\nZehazteke - Elikagaien xahuketa\n2020-12-02 · 15:30


Eskualdeko hamaika pertsona kontratatuko ditu Mungiak - Deia\nEnplegu Plan berriaren helburua lana aurkitzeko zailtasun pertsonen laneratzea erraztea da\no. pérez / mungia 08.12.2020 | 01:13\nBeste batzuen artean, administrariak hartuko dituzte. M. U.\nBeste batzuen artean, administrariak hartuko dituzte.\nAzken hilabeteetan gizartea bizitzen ari den izurriteak hainbat oso ondorio larriak ekarri ditu arlo askotan; esate baterako, enpleguaren munduan, izan ere, hainbat izan dira covid-19aren ondorioz euren lana galdu duten pertsonak. Honen aurrean, erakunde desberdinak egoera hau hobetzeko ekimen ugari egin dituzte. Mungiako Udalaren kasuan, Eskualdeko Enplegu Plan berria aurkeztu du, hurrengo asteetan hamaika pertsona kontratatzeko orotara. Oraingo honetan, izurriteagatik enplegua galdu duten, langabezia egoeran denbora luzez egon diren, Diru-sarrerak Bermatzeko Errentaren jasotzaileek eta abar izango dute lehentasuna. Guztira, 200.870,46 euro bideratuko dira enplagagarritasuna hobetzeko proiektu berri hau aurrera eramateko, Mungiako Udalak, Mungialdeko Behargintzak eta Eusko Jaurlaritzako Enplegu Zerbitzuak antolatuta. "Enplegu politika aktiboen proramak ezinbestekoak dira egun bizi dugun egoerari aurre egiteko. Pandemiaren ondorioak jasaten ari direnei laguntzeko lanean ari gara Udalean, bai lana galdu dutenei edota, ralentizazio ekonomikoak eraginda, lana topatzeko zailtasunak dituztenei", azaldu zuen Ager Izagirrek, Mungiako alkateak.\nGuztira, sei hilabeteko kontratazioak izango dira Mungiako Udalak egingo dituenak, lanaldi oso zein partzialean, gutxiengoa jardunaldi erdia izanik. Eskeinitako lan postuei dagokienez, formakuntza desberdina daukaten pertsonak eskatuko ditu antolakuntzak; Enpresen Administrazio eta Zuzendaritzako gradua, goi-mailako administrari moduloa, zuzendaritza lizentziatua edo deliniazio arloko goi-mailako zikloa besteak beste. Lan postuei dagokienez, mota desberdinetako enpleguak eskaintzen dira; covid-19a dela-eta, osasun-krisiak eragindako administrazio-lanei laguntza ematea, planifikazio arloko egitekoak garatzeko euskarri juridikoa, espazio publikoak balioztatzeko proiektua, Udal instalazioen erabilpena eta mantentze- lanak gauzatzeko laguntza-lanak, horniketa-sareen digitalizazioa, eskualdeko eragile ekonomikoen datu-basea eguneratzea eta abar luze bat.\nEskeinitako lan postuen %30a Diru-sarrerak Bermatzeko Errentaren jasotzaileak izan beharko dira eta, bestalde, %40a emakumezkoak izango dira eta %15a 55 urtetik gorako jendea. Gainontzeko kontratazioei dagokienez, 35 urtetik beherako pertsonek, 45 urtetik gora dituzten eta 180 egunetik gora langabezia egoeran izan direnek lehentasuna izango dute eta, noski, gizarte bazterketa pairatzeko arriskuan bizi diren pertsonek.\nEskualdeko enplegua sustatzeko proiektu esanguratsu honetan parte hartu nahi dutenek, Mungialdeko Behargintzaren bulegoan edo Lanbideren egoitzatan egin ahalko dute izen-ematea modu presentzialean. Horrenbestez, oso aukera ona izan daiteke hau Mungialdean bizi diren eta lana topatzeko zailtasuna daukaten pertsonentzako, izan ere, aurretik aipatu bezala, plan berri honen helburua egun izarteak bizi duen izurritearen ondorioz euren lana galdu duten pertsonak eta lan munduan sartzeko zailtasunak dituzten pertsonen aukerak areagotzea da, herriko egoera orokorra hobetuta.


Ibinagabeitia Proiektua / Txistu y Tamboliñ... y aquí se mata a quien haga falta (1992-azaroa)\n— Txistu y Tamboliñ... y aquí se mata a quien haga falta (1992-azaroa) —\n"Hiltzen banau ere\nHarengan sinistuko du"\nNire arbaso bat, Christop zur Linde, Zorndorf-eko garaitza erabaki zuen zalditeriako kargan hil zen. Amaren aldetiko birraitona, Ulrich Forkel, gordatirari frantsesek hil zuten Marchenoir oihanean 1887. urteko azken egunetan; Dietrich zur Linde kapitaina, nire aita, Namurreko setioan gailendu zen 1914ean, eta, urte bi geroago, Danubioko trabesian. Nitaz denaz bezanbatean, torturatzailez eta asesinoz fusilatu behar naute. Epaimahaia artez jokatu da; hasieratik beretik errudun aitortu naiz. Bihar, espetxeko erlojuak bederatziak jo ditzan tenorean, ni heriotzan barneratua izango naiz; normala da arbasoez pentsatzea, hain hurbil egoki ni haien itzaletik, nolazpait ere ni haiek izaki.\nEpaiketan zehar (beharrik laburra izan zen) ez nuen hitzik egin; neure burua zurituz epai latzago bat baizik ez nuen irabaziko, eta koldartzat hartuko ninduten. Orain gauzak aldatu egin dira: nire exekuzioaren aurreko gau honetan beldurrik gabe mintza naiteke. Nire gogoan ez dago barka nazaten, ez izaki nigan ogenik, baina ulertua izan nahi dut. Ni entzuten jakin dezatenek ulertuko dute Alemaniaren historia eta munduaren gaurgoitiko historia. Nik badakit nirea bezalako kasuak, gaur egun bakanak eta harrigarriak, denbora asko gabe arruntak izango direla. Bihar hil egingo naiz, baina etorkizuneko belaunaldien sinboloa naiz.\nMarienburg-en jaio nintzen 1908an. Pasio bik, dagoeneko ia ahantziak, lagundu zidaten zorigaitzeko urte anitz balorez eta are zorionez ere eramaten: musikak eta metafisikak. Ezin aipa ditzaket nire ongile guztiak, baina badira izen bi ixilean ezin utz ditzakedanak: Brahms eta Schopenhauer. Poesia ere frekuentatu nuen; izen hoiei beste izen germaniko haundigaitz bat erantsi nahi diet, William Shakespeare. Bertzorduz teologia interesatu zitzaidan, baina disziplina fantastiko horretatik (eta kristau fedetik) betikoz aldaratu ninduen Schopenhauerek, arrazoi zuzenez; Shakespearek eta Brahmsek, euren munduaren barietate infinitoaz. Dohatsu hoien lanaren edozein pasarteren aurrean samurtasun eta eskerronezko dardaraz liluraturik gelditzen den guztiak jakin beza ni ere gelditu nintzela, ni, okaztagarri hau.\n1927an-edo Nietzsche eta Spengler sartu ziren ene bizitzan. XVIII. mendeko idazle batek dio inork ez duela nahi izaten bere garaikideei ezer zor izaterik; nik, tinkagarria somatu nuen eragin batez askatzeko, Abrechnunng mit Spengler izeneko artikulu bat idatzi nuen, bertan seinalatuz autoreak faustikotzat dauzkan ezaugarrien monumento zalantzaezinezkoena ez dela Goetheren drama miszelaneoa, duela hogei mende idatzitako poema bat baino, De rerum natura. Aitortu nuen hargatik historiako filosofoaren sinzeritatea, haren izpiritu errotik alemana (kerndeustch), militarra. 1929an Partidoan sartu nintzen.\nNire ikasketa urteez gutxi mintzatuko naiz. Beste askorentzat baino gogorragoak izan ziren enetzat, zeren adorea faltatu ez arren biolentziarako zaletasun bihirik ez baitut. Konprenitu egin nuen baina haro berri baten atarian geundela eta Islam edo Kristautasunaren hastapeneko aldien antzerako haro horrek gizon berriak eskatzen zituela. Banan-banan harturik nire kamaradak gorrotogarriak zitzaizkidan; alferrik saiatu nintzen arrazoinatzen elkarretara biltzen gintuen xede goraren eretzean ez ginela norbanako pertsonak.\nTeologoek esaten dute Jainkoaren arreta segundo bakar batez apartatuko balitz idazten ari den ene esku eskubitik, ezerezera itzuliko litzatekeela, argirik gabeko su batek suntsitua bezala. Inor ezin izan daiteke, esaten dut nik, inork ezin dasta dezake baso bete ur, edo ogi zati bat ezin puska dezake, justifikaziorik gabe. Gizon bakoitzak badu berea; ni gure fedea frogatuko zuen gerla itzurgaitzaren zain nengoen. Aski nuen jakitea bere batailetako soldado bat izango nintzela. Inoiz beldur izan nintzen Ingalaterra eta Errusiaren koldarkeriak huts egingo ote zigun. Zoriak edo patuak beste gisa batez eiho zuen nire etorkizuna: 1939ko martxoaren lehenean, ilunabarrean, istiluak piztu ziren Tilsit-en, egunkariek jaso ez zituztenak; sinagogaren osteko kalean bala bik zangoa zeharkatu zidaten, eta ebaki egin behar izan zidaten. Egun batzuk geroago gure ejerzitoak Bohemian sartu ziren; sirenek aldarria jo zutenean ni eritetxe sedentarioan nengoen, Schopenhaueren liburuetan nire burua galtzera eta ahanztera entseatzen. Nire patu hutsalaren sinbolo gisa, leiho ertzean katu alimale eta malmutz bat zetzan lo.\nParerga und Paralipomena-ren lehen alean berriro irakurri nuen gizon bati gerta dakizkiokeen gauza guztiak, jaiotzeko ixtantetik hiltzekora bitartean, berorrek aurretiaz zehaztuak duela. Hortaz, neglimendu guztiak propio eginak dira, ustekabeko enkontru guztiak zita dira, umilazio guztiak penitentzia, frakaso guztiak garaitza misteriotsua, heriotza guztiak, suizidioa. Gure malurrak geuk aukeratzen ditugula uste izatea baino kontsolabide asmutsuagorik ez dago; teleologia indibidual horrek orden segretu bat ezagutarazten digu eta harrigarriro dibinitatearekin nahasten gaitu. Zer xede ezkutuk (egin nuen) bultzatu ote ninduen arrats hura, bala haiek eta mutilazio hura bilatzera? Gerlaren beldurrak ez, nik banekien; zerbait sakonagok. Azkenean ulertu uste izan nuen. Erlijio batengatik hiltzea, hura bete-betean bizi izatea baino sinpleagoa da; Efeson piztiak gudukatzea ez da hain gogorra (milaka martiri ilunek egin zuten) nola Paulo, Jesukristoren zerbitzaria, izatea; ekintza bat gizon baten ordu guztiak baino gutiago da. Bataila eta loria erreztasunak dira; Napoleonen enpresa baino nekeagoa izan zen Raskolnikov-ena. 1941eko otsailaren zazpian Tarnowitz konzentrazio zelaiko zuzendariorde izendatu ninduten.\nPostu horretako iharduna ez zitzaidan hainbat agradatu, baina behin ere ez nintzen neglimendutan aritu. Koldarra ezpata artean frogatzen da; errukiorrak berriz, gartzelak eta besteen sofrimenduak aztertu nahi izaten ditu. Nazismoa izatez gauza morala da, gizon zaharra eranztea bezalako bat, biziatua baitago, berria janzteko. Batailan mutazio hori usaiakoa da, kapitainen oihuen eta harrabotsaren erdian; ez ordea ziega dorpe batean, non urrikalmendu maltzurrak samurkeria zaharrekin tentatzen baikaitu. Hitz hori ez dut idazten ustekabean; giza gorenaren alderako errukia da Zarathustraren atzeneko bekatua. Guti falta izan zen ez bainintzen neroni ere bekatu horretan erori Breslautik David Jerusaleme poeta ospetsua bidali zigutenean.\nBerrogeita hamar urteko gizona zen. Mundu honetako ondasunez pobre, pertsegitua, ukatua, laidoztatua, bere jenioa zoriona kantatzeari kontsekratu zion. Gaizki oroitzen ez banaiz, Albert Soergel-ek, Dichtung der Zeit izeneko obran, Whitman-en parean ezartzen du. Konparazioa ez da egokienetarik; Whitman-ek aurretiaz ospatzen du unibertsoa, oro-orozki, ia ezaxolaz; Jerusaleme amodio zehatzez pozten da gauza bakoitzarekin. Sekula ez du kometitzen enumeraziorik, katalogorik. Oraindik esan ditzaket hexametro asko Tse Yang, tigre-pintatzailea izeneko poema hartarik, tigrez marratua iduri duen, tigre transbersal eta ixilez zamatua eta zeharkatua iduri duen poema hartarik. Ez dut ahantziko baita ere Rosencratz Aingeruari mintzo bakarrizketa, zeinetan XVI. mendeko prestamista londondar bat alferrik saiatzen baita bere ogenak bindikatzera, sumatu ere egin gabe bere bizitzaren justifikazio segretua bere bezeroetariko bati (zeinek behin baizik ez duen ikusi eta zeinetaz ez den oroitzen) Shylock-en pertsonaia inspiratu izana dela.\nBegi gogoangarri, azal beltxaran, bizar ia beltxeko gizona, David Jerusaleme judu sefardien eredua zen, nahiz eta Ashkenazim gaizkiratu eta gorrotatuen kastakoa izan. Larderiaz erabili nuen; ez nuen ametitu ez errukiak ez haren ospeak berastu nindezaten. Urte asko zen konprenitu nuela munduan ez dela gauzarik infernu posible baten hazia ez denik; begitarte batek, ele batek, brujula batek, zigarro iragarki batek, erotu lezakete gizon bat baldin honek ezin ahantziko balitza. Ez al zen eroa izango beti ta beti Hungriako mapa begitandu zekion gizona? Printzipio hori gure etxeko disziplina erregimenari aplikatzera deliberatu nintzen eta... 1942. urtearen azkentsuan Jerusalemek sena galdu zuen; 1943ko Martxoaren lehenean bere burua hiltzea lortu zuen.\nEz dakit Jerusalemek ulertu ote zuen suntsitu egin banuen nire errukia suntsitzeko egin nuela. Niretzat ez zen gizona, ez eta judua ere; nire arimaren alderdi higuin baten sinbolo bilakatu zen. Nik harekin batera agonizatu nuen, ni harekin batera hil nintzen, nolabait ere harekin batera galdu naiz; horregatik, kupidagabea izan nintzen.\nBien bitartean, gure gainean gerla zoriontsu baten gau eta egun haundiak jirabiraka ari ziren. Arnasten genuen airean amodioaren antzerako sentimendu bat zegoen. Itsasoa bapatean gertu balego bezala, harridura eta asaldua zeuden odolean. Urte haietan dena zen ezberdina; ametsaren zaporea ere bai. (Ni, agian, sekula ez nintzen izan zeharo zoriontsua, baina gauza jakina da ondikoak parabisu galduak eskatzen dituela). Betegintzarrera heldu nahi ez duen gizonik ez dago, esan nahi baita, gizon batek iritsi ditzakeen experientzia guztien sumara; ondasun infinito horren zatiren batek defraudatua izateko beldurretan bizi ez den gizonik ez dago. Baina nire belaunaldiak dena izan du, zeren lehendabizi loria eta hurrena derrota gertatuak izan baitzaizkio.\n1942ko urrian edo azaroan, nire anaia Friedrich El Alamein-go bigarren batailan galdu zen Egyptoko hareatzetan; hilabete batzuk geroago aireko bonbaketa batek gure sortetxea erraustu zuen; beste batek, 1943aren azkenetan, nire laborategia. Kontinente haundigaitzek sakatua, Hirugarren Reich-a hil egin zen; harek eskua denen aurka, eta denek eskua haren aurka zuten. Orduan, zerbait bitxi gertatu zen, orain ulertzea iruditzen zaidana. Nik koleraren kopa hondoraino husteko gauza nintzela uste nuen, baina hondarretan ustegabeko zapore batek baratu ninduen, zorionaren zapore misteriotsu eta ia izugarriak. Esplikazio zenbait entseatu nituen; bat ere ez nuen izan aski. Egin nuen: Laket zait derrota, badakidalako funtsean erruduna naizela eta zigorrak beste ezerk ezin erosi nazakelako. Egin nuen: Laket zait derrota, hori amaiera bat delako, eta ni akiturik nago. Egin nuen: Laket zait derrota, gertatu egin delako, diren, izan diren eta izango diren gertakari guztiei nonbregabeki lotuta dagoelako, errealitateko gertakari bakar bat arbuiatu edo deitoratzea unibertsoa blasfematzea delako. Arrazoi guzti hoiek entseatu nituen, benetakoa aurkitu arte.\nEsan izan da gizon guztiak jaiotzen direla aristotelikoak edo platonikoak. Horrek esan nahi du Aristoteles eta Platonen arteko polemikaren une bat ez den eztabaida abstrakturik ez dagoela; alde eta aldietan zehar izenak, dialektoak, aurpegiak aldatzen dira, baina ez antagonista eternoak. Populuen historiak ere jarraipen segretu bat du. Arminiok, aintzira batean Varo-ren legioei zintzurrak egin zizkienean, ez zekien Inperio Aleman baten aitzindaria zenik; Luterok, Bibliaren itzultzaileak, ez zuen sumatzen bere xedea Biblia erraustuko zuen herri bat sortzea zenik; 1758an bala moskobita batek hil zuen Christop zur Lindek, nolabait 1914eko garaitzak adelatu zituen; Hitlerrek uste izan zuen herri batengatik borrokatzen ari zela, baina guztiengatik borrokatu zen, are kolpatu eta gorrotatu zituenengatik ere. Berak hori ez jakinak ez du axola; bere odolak, bere borondateak bazekiten. Mundua judaismoz hiltzen ari zen eta judaismoaren eritasuna den Jesusen fedeaz; bortxa eta ezpataren fedea irakatsi genion guk. Ezpata horrek hiltzen gaitu, eta labyrinto bat ehundutakoan bere egunen bururaino bertan erratzera behartua den aztia bezalakoak gara gu, edota ezezagun bat juzkatu, hiltzera zigortu, eta gero Herori haiz gizon hura errebelazioa aditzen duen David bezalakoak. Anitz gauza erraustu behar da orden berria eraikitzeko; orain badakigu gauza hoietarik bat Alemania zela. Gure bizia baino zerbait gehiago eman dugu, gure herri laztanaren zortea eman dugu. Bestek madarika bezate eta bestek egin bezate negar; ni arrunt pozten nau gure dohaia orbikularra eta perfeta izateak.\nAldi kupidagabe bat abailtzen da orain munduaren gainera. Geuk tajutu genuen, geuk, dagoeneko biktima gatzaizkionok. Zer axola dio Ingalaterra mailua eta gu ingudea izanik ere? Bortxak ihardutea da garrantzitsua, ez kristauen morroi-herabekeriak. Garaitza, injustizia eta zoriona Alemaniarentzat ez badira, beste nazioentzat izan bitez. Izan bedi zerua, gure lekua infernua izan behar bada ere.\nIspiluan nire mosuari so egiten diot, nor naizen jakiteko, ordu zenbaiten buruan azkenari aurre eman diezaiodanean nola portatuko naizen jakiteko. Nire haragiak izan dezake beldurrik; nik ez.


Farmazia eta Elikagaien Zientziak Saileko Nutrizioa eta Obesitatea taldeko ikertzaileak\nSaioa-Gomez eta María Puy Portillo. Argazkia: Nuria Gonzalez. UPV/EHU.\nCOVID-19a eragin duen koronabirusaren jatorria ez da argia. Ziur asko, animalia batek (saguzar batek, agian) gordailu gisa jardun, eta bigarren mailako ostalari gisa jardun zuten beste animalia batzuk (adibidez, pangolinak, txerriak eta karraskariak) infektatu zituen. Animalia horiek gutxienez pertsona batekin egon ziren kontaktuan –beharbada animalia horietako bat kontsumitu zuen–, eta infektatu egin zuten. Gaixotasuna animalia batetik pertsona batengana igarotzen bada, gaixotasun zoonotikoa deritzo.\nLehen infekzioa horrela gertatu bazen ere, gaur egun ez dago ebidentzia nahikorik biztanleak kutsatuta dauden elikagaiak kontsumitzeagatik kutsatzeko arriskuaren inguruan kezkatzeko. Gure gizartean ez behintzat. Koronabirusek ostalari bat behar dute (animalia edo gizakia) hazteko, eta ez dira elikagaietan garatzen. Hain zuzen ere, Elikagaien Segurtasunerako Europako Agintaritzak (ESEA) adierazi du gaur egun ez dagoela frogarik elikagaiek COVID-19ari dagokionez osasun publikorako arriskurik eragiten duela esateko. Orain arte ez da elikagaien kontsumoaren bidez COVID-19a transmititu den kasurik jakinarazi.\nBestalde, SARS-CoV-2aren antzeko beste koronabirus batzuen agerraldien esperientziak erakusten digu ez zela elikagaien kontsumoaren bidezko transmisiorik egon.\nHala ere, arriskurik eza existitzen ez denez, honako hau hartu beharko litzateke kontuan:\nAnimalia exotikorik eta basatirik ez jatea; besteak beste, saguzarrak, zibetak eta pangolinak.\nInfekzio fokuak egon diren instalazioetatik datozen ugaztunen edo hegaztien haragia kontsumitzerakoan, neurriak muturreraino eramatea.\nElikagaiak edo elikagai horien ontziak infektatutako pertsona baten arnas tanten bidez ez kutsatzea (hitz egitean, eztul egitean, usin egitean…).\nElikagaien kontaminazio gurutzatua ekiditea. Adibidez, elikagai horien ontziak edo animalia hilekin edo kozinatu gabeekin erabilitako tresnak ongi ez garbitzeagatik.\nElikagaien segurtasunari dagokionez, Osasunaren Mundu Erakundeak (OME) prebentziorako gomendioak argitaratu ditu. Gomendio horien artean daude, halaber, elikagaiak prestatu eta manipulatzean higiene jardunbide egokiak izateari buruzko aholkuak.\nEskuak maiz garbitzea, ahal dela ur eta xaboiarekin, eta, halakorik ezean, soluzio hidroalkoholikoarekin.\nAurpegia edo ilea ukitu eta, ondoren, eskuak garbitu gabe, elikagaiak ez manipulatzea.\nElikagaiak manipulatzen dituzten langileek maskara erabili behar dute.\nFruta eta barazkiak ur askorekin garbitzea, elikagaiak igurtzita, edo 5 minutuz uretan sartzea, koilaratxo bat lixibarekin (4,5 ml 3 litro ur bakoitzeko), eta gero iturriko urarekin garbitzea.\nElikagaiak behar bezala prestatzea (gordinik ez egotea); izan ere, beste teknika batzuek, hala nola hozteak edo izozteak, ez dute birusa desagerrarazten, eta, gainera, bere biziraupena luzatzen dute (birusak luzaroago eusten dio izoztuta giro tenperaturan baino). Elikagaiak kozinatzea nahikoa litzateke birusak hiltzeko. Bero bidezko tratamendua, gutxienez 30 minutuz eta 60 gradutan, eraginkorra da SARSaren kasuan.\nPrint ¿Se puede transmitir la covid-19 a través de los alimentos?


Zer da baimena legean? | Saritutako Fundazioa\nHasiera Legea Zer da baimena legean?\nThe Ingelesez eta Galesen sexu-hausteen legea 2003-neta 2009an Eskozian egindako Sexu Arau-hausteen Legeak zigor legearen arabera auzipetzea zer suposatzen duen adierazten du.\nLegeak bortxamenduaren definizio tradizionala hedatu du sexualitate identitate guztiak sartzea eta "pertsona batek (A)" penak baginaren barneratzeko (baina orain ere beste pertsona baten anus edo ahoa) barneratzeko " bai nahita edo tratu txarrez, pertsona horren baimenik gabe, eta arrazoiz sinetsi gabe, B onartzen duela ".\nEskoziako legedian, "baimena esan nahi du doako akordioa".\n“59. (2) (a) azpiatalak xedatzen du ez dagoela doako akordiorik jokabidea kexa-egileak gai ez den unean, alkoholaren edo beste edozein substantziaren ondorioz, baimena emateko. Azpiatal honen ondorioa ez da pertsona batek alkohola kontsumitu edo inolako substantzia intoxikatzailea hartu ondoren sexu-jarduerei baimena eman ezin izatea. Pertsona batek alkohola (edo beste edozein substantzia intoxikatzaile) kontsumitu dezake, eta nahiko mozkortuta egon daiteke, baimena emateko gaitasuna galdu gabe. Hala eta guztiz ere, intoxikatuta dagoen unean, sexu-jardueran parte hartzen duen ala ez aukeratzeko ahalmena galtzen duenean, gertatzen den edozein sexu-jardueran, kexa-egilearen baimenik gabe egiten du ".\nZer da testuinguruan? Zuzenbide zibilean, adibidez, kontratua egitean, adostasunak gauza bera adostea esan nahi du. Zigor zuzenbidean baimenaren antzeko zerbait gehiago esan nahi du. Bi sektore juridikoek erabilera eta botere gehiegikeria nozioak sartu nahi dituzte. Sexu-hausteetan zigor legearen arlo konplexuenetako bat "baimena" zehaztea da. Hiru arrazoi nagusi daude horretarako.\nLehenik eta behin, oso zaila da beste pertsona baten kontuan gertatzen ari dena jakitea. Sexu-harremanak ondo okertzen dituen seinale bat da, edo, geroago, elkarrizketarako aukera emanez gonbidapen bat? Arrazoi soziala edo jakintsua da gizonezkoek emakumezkoek 'sexu-harremanak izateko' emakumezkoekiko harremana izatea eta emakumeak gehiago sartzea eta betetzea izatea? Interneten pornografia, zalantzarik gabe, sexu harremanen ikuspegi hau sustatzen du.\nBigarrenik, sexu ekintzak modu pribatuan egiten dira lekukorik gabe. Horrek esan nahi du gertatutakoaren inguruko eztabaidarik baldin badago, epaimahaiak, batez ere, pertsona baten istorioa aukeratu behar duela bestearen gainetik. Normalean, gertakariaren aurretik gertatu zenaren ebidentzietatik ondorioztatu behar zuten alderdien buruan zer izan zitekeen. Nola jokatzen zuten festa batean edo pub batean edo aurreko harremanaren izaera, baldin badago? Harremana internet bidez bakarrik egin bada hori frogatzen zailagoa izan daiteke.\nHirugarrena, sexu eraso baten ondorioz sor daitekeen aserrua dela eta, gertakariak gogoan hartzea eta ondorengo oharpenak edo adierazpenak urrunago alda daitezke. Horrek besteek benetan zer gertatu den jakiteko zailtasunak sor ditzakete. Egoera zailagoa da alkohola edo drogak kontsumitzen direnean.\nNerabeen erronka da garunaren zati emozionala sexu zirrara, arriskua hartu eta esperimentazioetara bizkortzen ari dela, jokabide arriskutsuei balazta jartzen laguntzen duen garunaren zati arrazionala ez dela guztiz garatu. Hori are zailagoa da alkohola edo drogak nahastuta daudenean. Ahal izanez gero, gazteek sexu harremanetarako "baimen aktiboa" bilatu behar dute eta bikotekidea mozkortuta dagoenean baimena eman dela sinesten oso kontuz ibili behar dute. Hau haurrei irakasteko, erakutsi dibertigarria marrazki bizidunak edalontzi bat hartzeko baimenari buruz. Oso azkarra da, eta puntuan jartzen laguntzen du.\nBaimen inplizitua adostasun modu eztabaidagarria da, pertsona batek espresuki ematen ez duena, baizik eta pertsona baten ekintzetatik eta egoera jakin bateko gertakari eta zirkunstantzietatik ondorioztatzen dena (edo zenbait kasutan, pertsona baten isiltasunagatik edo inakzioagatik) ondorioztatzen da. Iraganean, ezkondu zen bikote batek "baimen inplizitua" eman zuela uste zuten elkarren artean sexu harremanak izateko, doktrina horrek debekatu egiten zuen ezkontideari bortxaketa egiteagatik jazartzea. Doktrina hau gaur egun zaharkitutzat jotzen da herrialde gehienetan. Porn menpekotasunak, ordea, gizonezko batzuk muturreko neurriak har ditzake emazteak beren baimenik gabe sexu ekintzak egitera behartzeko. Ikusi istorio hau; Australiatik.\n<< Adostasun adina Zer da praktikan adostasuna? >>


Rajoyren eta Sanchezen bilera, hauteskundeen emaitzen ostean | EITB Hauteskunde Orokorrak\nPSOEren ezezkoaren aurrean, Rajoyk ez dio proposamenik egin sozialistari. Hotza izan da bi buruzagion arteko agurra Moncloa jauregian.\nRajoyren denbora errespetatuko du Sanchezek, babes bila hasi aurretik\nRajoyren eta Sanchezen arteko agur hotza\nPedro Sanchez PSOEko buruak gaur esan du ''aukera guztiak'' aztertuko dituela Espainian ''aldaketaren Gobernua'' egon dadin. Hala, igandeko hauteskunde orokorren ostean, sozialisten buruzagiak Rajoyri berretsi dio ez dutela babestuko PP ''Gobernuan jarraitzea'', bi hautagaiek Moncloan egin duten lehen bileran.\nSanchezen ezezkoaren aurrean, Rajoyk ez dio proposamenik egin sozialistari, Gobernuko iturriek jakitera eman dutenez.\nMariano Rajoy Espainiako Gobernuko jarduneko presidentea eta Pedro Sanchez PSOEko burua Madrilgo Moncloa jauregian elkartu dira, 45 minutuko bileran, hauteskunde orokorren emaitzek utzitako egoera berria aztergai. 12:00etan hasi da hitzordua, eta hotza izan da bi buruzagion arteko agurra.\nPedro Sanchezek agerraldia egin du ondoren sozialisten egoitzan, bileraren berri emateko. ''PSOEk ez du babestuko Rajoy edo PP Gobernuan jarraitzea'', berretsi du bertan. Horrekin batera, adierazi du hauteskunde berriak deitzea ''azken aukera'' litzatekeela.\n''Lerro gorriak jartzen dituztenen aurrean, guk zubiak eraikiko ditugu'', adierazi du. Sozialisten buruak gogoratu du orain PPri dagokiola Gobernua sortzen saiatzeko lana, eta lan horretan ez duela ''laburbiderik'' egon behar.\nLegegintzaldi-akordio baterako Albert Riverren eskaintza eskertu du Sanchezek, baina erantzun dio oraingoa ez dela ''fronteen garaia'', baizik eta elkarrizketarena.\nHalaber, jakitera eman du bileran Rajoyri eskatu diola sozialista baten esku geratzea Kongresuko presidentzia. ''Zentzuzkoa litzateke Kongresuaren presidentetza bigarren alderdiaren esku geratzea'', azaldu du.\nAlderdi sozialistaren ezezkoaren aurrean, Mariano Rajoy jarduneko presidenteak ez dio eskaintza zehatzik egin Sanchezi, Gobernuko iturriek jakitera eman dutenez.\nFernando Martinez Maillo PPko Antolakuntza idazkariordearen aburuz, Sanchezen ezezkoa hasiera kaxkarra da, baina PPko ordezkariek hitz egiten jarraituko dute PSOErekin.\nGaur bertab, Albert Rivera Ciudadanos alderdiko buruak legegintzaldirako akordioa negoziatzen hastea proposatu die Mariano Rajoyri eta Pedro Sanchezi. Zehazki, hiru aldeko negoziazio mahaia eratu eta ''oinarrizkoen akordioa'' sinatzea proposatu du, legegintzaldiari ekiteko eta Espainiaren egonkortasun ekonomiko eta politikoa bermatzeko.\nGobernagarritasunerako aukera ezberdinak mahai gainean direla, hauteskunde gauetik, Rajoyk iragarri zuen gobernua sortzen saiatuko dela, hauteskundeak ''irabazi'' dituelako. Sozialistek, baina, esana zuten ez dutela Rajoyren inbestidura babestuko. Atzo bertan, Gobernuko iturriek adierazi zuten oraindik ez zegoela inolako eskaintza edo proposamenik mahai gainean; ildo horretan, adierazi zuten PSOEren burua bileretan lehena izatearen arrazoia hauteskundeetako emaitzak direla, sozialistak izatea bigarren alderdi bozkatuena, alegia.\nGaurko bileraren ostean, astelehenean bilduko da Rajoy Pablo Iglesiasekin eta Albert Riverarekin, bilera banatan.\nRajoyri ?ezezko irmo? bat ematea eskatu du Diazek\nHauteskunde orokorren ondoren, PSOEk ?gogoeta sakona? egin behar duela uste du Susana Diaz Andaluziako presidenteak, galdutako sinesgarritasuna berreskuratzen saiatzeko. Hala, Diazen hitzetan, sozialistak ezin dira ?oportunismo? edo ?abentura politikoetan? erori. Agindutakoa bete eta Mariano Rajoyri eta PPri ?ezetz irmo? bat esan behar dietela uste du buruzagiak.\nPablo Iglesias Podemoseko agintariaren ?larderia? gogor kritikatu du Diazek. Andaluziako presidentearen ahotan, ?adostasun batera heltzeko Katalunian autodeterminazio erreferendum bat onartzea nahitaezkoa? dela esan zuen Iglesiasek. Sozialistek ?Espainiaren batasunarekin jokatzea? sekula onartuko ez dutela ohartarazi du Diazek.\n?Alderdien gainetik dagoen independente bat? proposatu du Errejonek\nBestalde, Sanchez ezkerreko Gobernu baten buruzagi bezala ikusten ez duela onartu du Iñigo Errejon Podemoseko Kanpaina buruzagiak eta diputatuak. Horregatik, sektore guztien gustuko den ?figura independente? bat mahai gainean jartzeko aukera planteatu du hautetsiak.\n?Ez dut Pedro Sanchez ikusten. Gure herriak behar dituen eraldaketa garrantzitsuak aurrera eramateko, baliteke figura independente bat behar izatea?, ziurtatu du Podemoseko diputatuak Onda Cero irratian.


Euskarazko Produktuen Katalogo berria paperean eta interneten, haur eta gazteentzako milaka produkturekin - Elgoibarko Udala\nEuskarazko Produktuen Katalogo berria paperean eta interneten, haur eta gazteentzako milaka produkturekin\nEuskarazko Produktuen Katalogoaren edizio berria osatu dute, beste urte batez, Euskal Herriko udal eta mankomunitatetako 100 Euskara Zerbitzuk baino gehiagok, tartean Elgoibarko Udala. Aurtengoa 23. edizioa da.\nKatalogoa sarean kontsultatzeko bi aukera daude: katalogoa.eus webgunean edota Elgoibarko Udalaren webgunean, hain zuzen, Euskara Sailaren atalean.\nUrtero bezala, Elgoibarko Udalaren Euskara Sailak Euskarazko Produktuen katalogoaren edizio berria banatu du Ikastolako eta Herri Eskolako ikasleen artean, modu horretan, gurasoengana ere irits dadin.\nUrte garai honetan euskarazko liburuak, jolasak, musika edota bideoak erosi eta oparitzeko aukera paregabea izaten dela kontuan hartuz, gurasoentzat eta 16 urte bitarteko haur eta gazteentzat ehunka erreferentzia biltzen ditu katalogoaren aurtengo edizioak: musika, DVD filmak, informatika, aldizkariak, liburuak, jostailu eta jokoak, gurasoentzako produktuak… Gainera, produktu bakoitzaren gutxi gorabeherako prezioa ematen da, eta zenbait ataletan adinaren araberako banaketa ere egiten da.\nKATALOGOA.EUS webguneak ia 8.000 euskarazko produktu biltzen ditu, 0-16 urteko haur eta gazteentzat\nKATALOGOA.EUS urte osoan berritzen doan webgunea da, argitaratu berriak sartuz, deskatalogatu direnak kenduz eta, beraz, etengabe hazten ari da jasotako erreferentzien kopurua. Paperezko edizioak bezala, KATALOGOA.EUS web-orriak ere bi atal nagusi ditu: 0-12 urte bitarteko haurrentzako produktuekin osatua bata, eta 12-16 urte bitarteko gazteentzako produktuekin osatua bestea. Erabiltzaileak produkturen bat begiz joz gero, argitaletxearen denda birtualera sartzeko manera izango du ‘non eskuratu’ botoian klikatuta.\nAzken nobedadeen berri izan nahi dutenei, www.katalogoa.eus web-orriak buletin elektronikora harpidetzeko bidea ere ematen die. Hartara, harpidedunek urtearen buruan 10 buletin jasotzen dituzte, argitaratu berri diren produktuen erreferentziekin. Izan ere, horixe baita KATALOGOA.EUSen helburua: merkatuan aurki daitezkeen euskarazko azken nobedadeak ere erabiltzaileen eskura modu erraz batean jartzea.\nUrtero bezala, material honen bidez, hizkuntzaren transmisioan eragin nahi da, gurasoei euren seme-alabentzat lagungarri izango diren euskarazko produktuen berri emanez.


Irekia Eusko Jaurlaritza - Gobierno Vasco :: Euskal Turismo eta Merkataritza sariak eman ditu Retortillo Sailburuak\nEuskal Turismo eta Merkataritza sariak eman…\n\nLehendakariak 2017 Merkataritza eta Turismo Sariak banatuko ditu. Iturria: Irekia\n\n\nEuskal Turismo eta Merkataritza sariak eman ditu Retortillo Sailburuak Iturria: Irekia\n\n\n\nAurten, Eusko Jaurlaritzako Turismo, Merkataritza eta Kontsumo Sailak eman dituen sariak hauentzat izan dira: turismoaren arloan, Valdelana Upeltegiko gerente Juan Jesús Valdelana, ibilbide profesional onenari; Azurmendi Enea, lehiakortasunari; Zerupe Hotela, berrikuntzari; eta aipamen berezia FestVal-i; eta merkataritzaren arloan, Blondie & Ole Morena, enpresa-lankidetzari; Joxe Mari Barriola, merkataritzaren berrikuntzari; Eguzkilore, ibilbide profesionalari; eta BilbaoCentro, hiri-merkataritzako inguruneen dinamizazioari.\nSari banaketaren ekitaldian, Sailburuak iragarri du Ignaziotar Lurraldearen Proiektuak, Turismo Sailak aurkeztuak, Europako Batzordeak sustatutako EDEN Saria (European Destinations of Excellence) jaso duela Espainian.\nBilboko Arte Eder Museoa izan da euskal Turismo eta Merkataritza sariak banatu diren egoitza, Turismo, Merkataritza eta Kontsumoko sailburu Alfredo Retortillo buru zela, Museoko zuzendari Miguel Zugazak lagunduta. Beste agintari batzuen artean Bilboko alkate Juan Mari Aburto izan da bertan.\nRetortillo Sailburuak eman duen diskurtsoan, turismoa desestazionalizatzeko eta deszentralizatzeko bere Saila aurrera eramaten ari den politiken garrantzia nabarmendu die saridunei, sektoreko enpresa-egiturek beren jarduerari urte osoan zehar eutsi ahal izateko. “Gure eskaintza –azpimarratu du Retortillok– eguzkian eta hondartzan oinarritzen den labore bakarreko turismotik urrun dago, eta horregatik indartu behar ditugu gure berezitasunak eta alderdi sendoak: munduan zehar ospea zabaldua duen gure gastronomia, gure baliabide naturalak, eta gure hiriburuetako eskaintza kulturala.” Turismoaren bikaintasunaren inguruan egiten ditugun politikak ugaritzeak emaitza hauek dakartza berekin: turisten egonaldia luzatzea, beren gastua handitzea eta ostatu-gauak gehitzeko erronkari aurre egitea.\nAipamen berezia egin dio Sailburuak merkataritzaren sektoreari, Merkataritza Sailak aste honetan aurkeztu duen kanpaina nabarmenduz. Kanpaina horren bidez 250.000 erosketa-bonu merkaturatu dira; hurbileko saltoki txikiei 2 milioi eta erdi euro txertatuko dizkien ekintza, alegia. Bestalde, merkataritza babesteko urtean zehar garatzen diren programa desberdinen errepasoa egin du sailburuak. Programa horien artean ondokoak nabarmendu ditu: establezimenduak modernizatzeko laguntzak; digitalizazio-programak; enpresa eskualdatzeko programak negozio bat utzi nahi dutenen eta negozio horri ekin nahi diotenen artean; etengabeko prestakuntza eta merkataritza-guneak dinamizatzeko estrategiak.\nAzkenik, sari banaketak esparru gisa balio izan du EDEN saria Ignaziotar Lurraldeak jaso duela iragartzeko. Loiolako santutegitik abiatzen den ibilbide espiritual hau izan da EDEN sarien 8. edizioaren Espainiako baliabideen sariduna. Turismo sailak aurkeztutako kandidaturaren helburua izan da Ignaziotar Bidearen balioa nabarmentzea. EDEN Europako Sarea dagoeneko osatzen duten bikaintasun-helmuga nabarmenen artean kokatzen da proiektu irabazlea, turismoaren lehiakortasunaren eta iraunkortasunaren aldeko Europar Batasunaren ekimen honen esparruan.\nTurismo sariak 2017\n1.- Juan Jesús Valdelana, Bodegas Valdelana enpresako gerente eta jabeak enoturismoaren alde egin du apustu Arabako Errioxan. Aitzindari da bera esperientzia berriak sortzeko bilatze lanean eta bidaiaria txundiarazteko zereginetan, betiere haren gogobetetasuna eta ongizatea zaintzea eta haren oroimenean iraungo duten esperientzia desberdinak bizi izatea helburu hartuta.\n2.- Azurmendi Enea: Azurmendi berrikuntzaren adibide argi bat da, produktu berriak eta ekoizpen-prozesu berriak sortzen, merkatu berrietara sartzen, eta lehengai berriak eta antolaketa-eredu berriak erabiltzen. Ostalaritzako establezimendu bat ulertzeko modu berri bat, alegia. Eraikina muino baten hegalean dago kokatuta, eta mahastiez inguratuta, eta iraunkortasunari lehentasuna emanez diseinatu zen, hori baita “bere etxetzat” duen Eneko Atxaren filosofiaren funtsezko oinarria. Eta, izan ere, arkitektura garaikidearen eraikin iraunkor berezienetako bat da ziurrenez.\n3.- Zerupe Hotela: Zerupe Hotela 2015ean inauguratu zuten eta berehala jaso zuen sektorearen errekonozimendua bere kontzeptuaren berrikuntzagatik eta iraunkortasunagatik, eta teknologien erabileragatik. Establezimendu turistiko berritzaile baten adibide argia da, berez negozio berritzaile bat delako ez ezik, nabe industrial bat izan zena gaur egun dena –hotel bat– bilakatu izanagatik eta joera berritzaileak erabiltzeagatik ere klimatizazioan, energiaren eraginkortasunean eta isolamendu akustikoan. Aurten beste bi sari lortu ditu: Rusticae eta La Razón sariak.\n4.- FestVal: 2009an sortua, telebistari esklusiboki bere formatu guztietan eskainitako lehenengo jaialdia da. Ekitaldi honen inguruan produktu turistiko bat sortu da, eta bere helburuen artean daude nazioartean ospea lortzea telebistako produktuen ekoizpenari dagokionez, eta hedabideetan duen oihartzun handia baliatzea.\nMerkataritza sariak 2017\n1.- Blondie& Ole Morena: 2014an sortutako modako jantzi-denda, Olé Morena, emakumezko oinetakoen diseinuko euskal firma, eta Blondie, Gasteizko punta-puntako modako boutiquea elkartzetik. Azken joerak eskaintzen ditu jantzietan eta oinetakoetan espazio zabal, erakargarri eta goxo batean. Firmak diseinu ikusgarriak proiektatzen ditu bere bilduma guztietan, eta pasareletan, abangoardiako modan eta joerei dagokienez norabideak markatzen dituzten firma handietan aurkitzen du inspirazioa bere sortze- eta garapen-prozesuan.\n2.- Joxe Mari Barriola Harategia: Joxe Mari Barriola Harategia, gune gastronomiko berdingabea da Ibarran. Berrikuntzaren adibide bat, negozio-kontzeptuari dagokionez ez ezik, halako famili negozioetan aplikatutako teknologiari eta bertan landutako produktuei dagokienez ere. Ezohiko harategi horretan tradizioa eta artisau era, “tradizioa eskura”, eskaintzen zaio bezeroari; erosteko esperientzia berezi bat, azken batean.\n3.- Eguzkilore: 1959an hasi zen Zuluaga bitxi-denden historia Bilboko Alde Zaharreko beren aurreneko tailerrean, non Ixidor Zuluaga maisu bitxigileak bertan egiten zituen hiriburuko bitxi-denda ospetsuenetarako piezak. Orain, Zuluaga familiaren bigarren belaunaldiak zuzentzen du enpresa. Igotz Zuluagak, zeregin komertzialetan eta negozioaren garapenean, eta Ander Zuluagak, maisu bitxigileak, artisau-bitxigile lanean.\n4.- BilbaoCentro: 2004an sortu zen Bilboko Indautxuko eta Zabalguneko merkatarien elkarteak bat egitetik. Elkarteak garrantzizkotzat jo zuen kalean bertan nabaritasuna izatea, elkarteko kideekin batera, erreferentzia nabarmenagoa izateko eta zerbitzua eraginkortasun handiagoaz emateko. Horregatik, 2009an, lokal bat inauguratu zuten, erdialdean eta azken belaunaldikoa, eta berehala bilakatu zen erreferentzia baita publiko handiarentzat ere, lokalaren barrualdean garatzen diren jarduerek erakarrita.\n2017.eko abenduak 17\nEl Consejero Retortillo ha entregado los premios de Turismo y Comercio de Euskadi 2017 https://t.co/CoLzzXWcoj… https://t.co/EEVZGXVd2O\nintervencion_retortillo_pre... behera kargatu (8 MB)\nretortillo_saria_eu.mp3 behera kargatu (700 KB)\nretortillo_saria_eu.mp4 20 MB\nbarriola.mp4 200 MB\nbilbaocentro.mp4 200 MB\neguzkilore.mp4 200 MB\nenekoatxa.mp4 300 MB\nfestval.mp4 200 MB\nolemorena_blondie.mp4 200 MB\nrecursos_retortillo_premios... 70 MB\nvaldelana.mp4 100 MB\nzerupe_zarautz.mp4 200 MB\nretortillo_premios.jpg 70 KB (jpg)\nretortillo_premios_comercio... 200 KB (jpg)\nEuskadiko Turismo Saila saritu dute egindako turismo-kudeaketagatik\nGoierri, Europako Batzordeko Eden proiektuaren irabazle, “Bikaintasunaren Europako Destino Turistikoak


EPPK - Bitartekariak | EPPKren Adierazpena\n– 2014a urte garrantzitsua bezala iragarria zegoen gatazkaren konponbidearen eremuan. Lehen gertaera politikoek iragarpenari erantzun diote: EPPKren adierazpena, preso ohien agerraldia, bitartekarien kontrako operazio poliziala eta Bilboko manifestazio erraldoia, hurrenez hurren.\n– EPPKren adierazpenak hautsak harrotu ditu, zimentuak mugiarazi. EPPK-k ahalegin handia egin du, baldintzengatik, eta esan daiteke gehiengo sozial eta politikoarekin bat egin duela. Haratago, nazioartean ere erreakzio positiboak izan direla (Espainia, Frantzia…). Norberak irakurketa propioa egin du. Orain babes sozial eta politiko zabalarekin goaz aurrera. Gobernu espainola geratu da kanpo, bere ukoan kateatuta.\n– Ausartak izan dira katerik gabe mintzatu diren lagunak, preso ohiak. Zalaparta ekarri du agerraldiak. Gobernuak ez zuen argazkia ikusi nahi baina, batez ere, mezua entzun nahi. Espetxealdi luzeak ez du jendartearekiko haustura lortu. Duina, arduratsua, eraikitzailea eta positiboa izan da. Balore handia du guretzat.\n– Kontrara, EPPK-k adierazpenarekin ireki duen ibilbidea lehertzeko asmotan heldu da bitartekarien aurkako operazio politiko-militar eta mediatikoa. Eragile sozial eta politikoekin, herritarrekin ireki dugun aukera berria zapuztera, EPPK isolatzera. Berandu eta baldar ordea. EPPKren erabakitasuna osoa baita. Oso larria izan da, herritarrek ere horrela sentitu dute. Gobernua bere bortizkeriarekin berriz ere bakarrik.\n– Ildo beretik zihoan hilaren 11ko manifestazioa debekatzea, prozezu politikoa sustatzeko dinamika oro paralizatzera. Eragile politiko eta sozialen jarrera eredugarria, herritarren erantzun ikaragarria. Asmatu egin da, garrantzitsua izan da, estrategikoki zuzena eta positiboa. Ugarri berria, segida eskatzen duena eraginkor eta atzeraezin bilaka dezagun.\n– EPPK-k bere ildoa garatzen jarraituko du, herritarren babesarekin, Gobernu espainolari denborak ihes egin dio esku artetik. Kartzela politika ez duela aldatuko dioen bakoitzean, aldatu egin beharko duela iragartzen ari da. Ulertu behar du, goiz ala berandu, herritarren borondateari positiboki erantzun beharko diola: sakabanaketa amaitzeko unea heldu da.


naiz: cartas - Atxorrotx gazteluko festa, auzolanaren algara\nAtxorrotx gazteluko festa, auzolanaren algara\nJuan Luis Zubizarreta Alegria | Eskoriatzako Atxorrotx Kultur Elkartea\nGabriel Arestik bere poesian «harria eta herria» batu zituen. Ez dakigu gure Atxorrotx mendia ezagutzen zuen, baina ziur gaude inspirazio iturri handia izan zitekeela poetarentzat herriko babesle naturala, gure arbasoen etxea defenditu duen gotorlekua.\nNafarroako Erresumak Gipuzkoan izan zuen gaztelu bat izan zen, Gipuzkoako gazteluen artean zaharrena, eta erresumaren tenentzia bezala denbora gehien iraun zuena. Gipuzkoa osoa Aitzorrotzeko tenentziaren agindupean egon zen gazteluaren lehenengo garaietan.\nGure historiaren lekukoa izan da Atxorrotx, inoiz ahaztu behar ez ditugun pasarteen lekuko. 1936ko irailean, orain dela 82 urte, frankista-faxistek armaz gure herria okupatu zuten. Irailaren 21ean Leintz Gatzaga okupatu eta gero, Debagoiena zapaltzeari ekin zioten. Irailaren 22an Atxorrotx izan zen Eskoriatzan okupatu zuten lehen lekua.\nGotorlekua eta gure bailarako atea dena parez pare zabalik aurkitu zuen Iñaki Sagredok orain dela 10 urte indusketak hasi zituenean Atxorrotx gaztelua agerrarazteko asmoz. Herriko ondareari balio handia erantsi diozue zuk eta zurekin lan egin duten guztiek. Bihotzez mila esker!\nBihotzez mila esker ere gure herrietatik, Leintz Gatzaga eta Eskoriatzatik, auzolanaren bidez lagundu duzuen guztiei. Zuei esker auzolana oraindik gure balore handia dela erakutsi duzuelako. Auzolanean bilduz, herria izaten.\nAuzolana, gure herriak XXI. mendean zehar gidatu ahal dituen egitasmoa.\nEgitasmo horretan Atxorrotx Kultur Elkarteko gizon eta emakumeak elkartu nahi ditugu, eta guztiekin jai giroan konpartitu. Panaman edo Eskoriatzan bide honetan geratu diren lagunen irakaspenak gogoratuz, baita oraindik gurekin ez daudenak, behingoz etxera ekarri behar ditugunak ere. Era berean, gure etorkizuna eraikiko duten belaunaldi berriak adituz. Herritarren arteko auzolana. Auzolanean bilduz, herria egiten! Gotorlekutik askatasunera!\nIrailaren 15ean Atxorrotxen dugu hitzordua, gonbidatuta zaudete!


Has buscado - Bilbao Ekintza\nBilbao Ekintzak, Bilboko Udalaren udal sozietateak, hiriaren garapen ekonomikoa babesten eta laguntzen du, herritarren bizi-kalitatea eta ongizatea hobetzeko helburuarekin.\nNortzuk gara -ra joan\nBilbo sustatzen dugu\nEnpresa garapena eta enplegua\nBIG Bilbao – Zabalgunea eraikina\nBilbao Ekintzako bulegoak\nZorrotzaurre: Bilboko uhartea\nBilbao Ekintzak lehiakortasuna hobetzen laguntzen die Bilboko enpresei, euren beharretara egokitutako zerbitzu-eskaintza aurreratu baten bidez.\nEnpresa -ra joan\nEnpresen lehiakortasuna hobetzeko babesa\nETEei zuzendutako laguntzak\nMentoring Bilbao Programa\nBilbao Ekintzak saltoki txikien lehiakortasuna hobetzen laguntzen du, aholkularitza-zerbitzuen eskaintzaren bidez, lehiakortasunari laguntzeko ekintza eta programekin batera.\nMerkataritza -ra joan\n2025 Merkataritza Plan Estrategikoa\nMerkataritza lehiakortasuna bultzatzea\nMerkataritzari zuzendutako laguntzak\nMerkataritza asoziazionismoa sustatzea\nBilbao Ekintzak gazteak enplegua aurkitzeko bidean laguntzen ditu eta, horrez gain, talentua erakartzea eta atxikitzea bultzatzen du, bai eta Stem (Zientzia, Teknologia, Ingeniaritza eta Matematika) diziplinak sustatzeko programak garatzea ere.\nEnplegua -ra joan\nEnplegua sustatzeko premiazko ekintzak\nZientzia eta teknologia sustatzea\nTalentua erakartzea eta mantentzea\nEkintzaile izan nahi duzu? Big Bilbaon, Bilbao Ekintzaren ekintzailetzari laguntzeko zentroa, aholkularitza eta laguntza ematen dizugu zure enpresa-proiektua abian jartzeko\nEkintzailetza -ra joan\nEzagutu Big Bilbao\nBIG Bilbao komunitatea\nEkintzailetza kultura sustatzea\nEkintzailetza digitaleko lehiaketa\nKontaktua Atención ciudadana\nHasiera / Bilatu\nGai guztiak ────── Bilbao Arena Ekintzailetza Ekitaldiak Enplegua Enpresa Merkataritza Orokorra Proiektu estrategikoak Turismoa\nKategoria guztiak ────── Albistea Dokumentua Ekitaldia Laguntza Posta Proiektua Zer behar duzu?\n“Mendian Gora” erakusketaren inaugurazioa Bilboko Alde Zaharreko saltokietako erakusleihoetan\nOrokorra Azaroak 29\nBilbok Mentoring Digitaleko proiektu pilotu bat jarri du abian #bilbaoaurrera suspertze-programaren esparruan\nEnpresa Azaroak 29\nBilboko portua trafikoa urrian\nBilbon etxebizitzaren prezioak III hiruhilekoa\nVicomtech-ek, Bilbao Ekintzarekin elkarlanean, antolatutako adimen artifizialari eta hizkuntzaren teknologiei buruzko jardunaldiak hasi dira\nEnpresa Azaroak 26\nHiruhileko Koiuntura Txostna. 2021eko III. hiruhilekoa\nBilbao Bizkaia Design Week 2021 astearen zazpigarren edizioa amaitu da 60 jarduera eta 6.700 parte hartzaile baino gehiago jasotzen\nOrokorra Azaroak 25\nBilbok 20 proiektutara zabaldu ditu Prestakuntza eta Enplegu Plan Bereziak, eta hiri osora hedatu ditu\nEnplegua Azaroak 25\nMerkatariza Bilbon. 2017ko balantzea - (Gaztelaniaz)\nZure zalantzak argitzeko eta laguntzeko hainbat kanal jartzen ditugu zure eskura\nHarpidetu zaitez gure newsletterrean berritasun guztien berri izateko.\nCookie funtzionalek funtzionalitate jakin batzuk egiten laguntzen dute, hala nola, webgunearen edukia sare sozialen plataformetan partekatzea, iritziak jasotzea edo hirugarrenen beste ezaugarri batzuk.\nErrendimendu-cookieak webgunearen funtsezko errendimendu-indizeak ulertzeko eta aztertzeko erabiltzen dira, eta horrek bisitariei erabiltzaile-esperientzia hobea eskaintzen laguntzen du.\nCookie analitikoak erabiltzaileek webgunearekin nola elkarreragiten duten ulertzeko erabiltzen dira. Cookie horiek erabiltzaile kopuruaren metrikei, errebote-tasari, trafiko-iturriari eta abarri buruzko informazioa ematen laguntzen dute.\nPublizitate-cookieak erabiltzaileei iragarki eta marketin-kanpaina garrantzitsuak eskaintzeko erabiltzen dira. Cookie horiek webgune guztietan arakatzen dituzte erabiltzaileak eta iragarki pertsonalizatuak eskaintzeko informazioa biltzen dute.\nBeharrezko cookie-ak behar-beharrezkoak dira webguneak behar bezala funtziona dezan. Webgunearen oinarrizko funtzionaltasunak eta segurtasun-ezaugarriak modu anonimoan bermatzen dituzte.


Liberoamerika plataformak deia luzatu die euren euskal literatur lanak argitaratu nahi dituzten munduko egile gazteei\nEuskal Herriko, Diasporako eta oro har euskaraz idazten duten 30 urte azpiko idazle gazteak har dezakete parte Liberoamerikaren deialdian\nDonostia-San Sebastian. Kultura eta hizkuntza desberdinak batu nahi ditu Liberoamerika egitasmoak (Argentinan eta Euskal Herrian dago martxan proiektua), feminismoari, esperimentazioari eta aniztasunari leku berezia eginez, eta gazte sortzaileen lanak argitaratu eta zabaltzeko asmoz. "Izotzetan islatuak" antologia kaleratu zuten 2020an eta 2021 urte hasi berrian idazle gazteen literatur lanak argitaratzeko deialdi bat besapean datozkigu Euskal Herrian proiektuaren atzean dauden Leire Alonso Allué, Iosune de Goñi eta Ane Garcia sustatzaileak.\nDuela bi urte sortu zenetik bide bat egin du bere berri hemen ematen duen proiektuak bere euskal kudeatzaileen eskutik, eta Twitterren eta Instagramen ere badaude. Orain, hasi berria dute euskaraz idazten duten nonahiko idazle berriei euren literatur lanak argitaratzea proposatzen dien deialdia. Hona deialdiaren ezaugarriak:\n1. Deialdi honetara euskaraz idatzitako literatur lanak aurkez daitezke, originalak eta aurretik argitaratu gabeak\n2. Egile moduan 30 urtetik beherako pertsonek parte har dezakete, edozein delarik haien nazionalitatea, jatorria edo bizilekua.\n3. Lanek gutxienez 40 eta gehienez 80 orrialde izango dute, eta Times New Roman 12 letra motan tarte bikoitzean idatzita egongo dira.\n4. Idazleak askatasuna du nahi duen literatur genero, gai eta estiloa aukeratzeko. Baina deialdiaren xedea literatura berritzailea argitaratzea da. Literatura tradizionalarekin apurtzen duten lanek lehentasuna izango dute: poema bildumek, narrazio laburrek, prosa poetikoak, egunerokoek, intertestuek, lan hibridoek, literatura esperimentalak…\n5. Lanak emailez bidali beharko dira, liberoamerika.euskara@gmail.com helbidera. Lanarekin batera, egileak biografia labur bat bidaliko du, bereizitako dokumentu batean.\n6. Asmoa bakarkako lanak argitaratzea den arren, elkarlanean idatzitako lanak ez dira baztertuko.\n7. Aukeratutako lanak Liberoamerika argitaletxean argitaratuko dira eta egile-eskubideak ohiko moduan ordainduko zaizkio idazleari.\n-Deialdia hemen topa dezakezu\n-Liberoamerika Twitterren: https://twitter.com/liberoamerika\n-Liberoamerika Instagramen: https://www.instagram.com/liberoamerika.euskara\n-Liberoamérica proiektua nazioartean: https://liberoamerica.com


Uztailaren 20an sartu zen EuskarAbentura Lapurdira. Bidean Hendaiako Abbadia Jauregia bisitatu ostean Donibane Lohitzuneko hondartzara heldu ziren jzioquitarrak, itsasoko lehen bainua hartzeko. Eneko Gorri Miarritzeko Euskara Teknikariak Lapurdiko egoera soziolinguistikoaren berri eman zien ostean. Uztailaren 20ko argazki galeria osoa: HEMEN Hurrengo egunean itsasbazterreko Xenderatik Getaria eta Bidarte zeharkatu zituzten Miarritzeranzko bidean. Bertan bainatu eta bazkalduta autobusez bukatu zuten Baionara arteko etapa. Baiona Ttipian Bizi! mugimendu altermundistako kideekin elkartu ziren krisialdi ekologikoaz aritzeko eta alternatiba posibleak eztabaidatzeko. Uztailaren 21eko argazki galeria osoa: HEMEN Astelehenean Gipuzkoara bueltatu zen espedizioa. trenez (TGVa lehenik, eta ‘topo’a gero) egin zuten Baiona – Hendaia – Orereta zatia, Lezoraino oinez heltzeko. Bertan euskaldundu diren hainbat gazte atzerritarrekin solastu eta ideiak trukatzeko aukera izan zuten gazteek. Jatorri espainiar, txiletar, tupi guaraniar, txinatar eta alemaniarreko solaskide banarekin aritu ziren. Gauean espedizioan astebete bolondres egon den Laura Velak, Hitt Linguistics taldeko hizkuntza ikerlariak, ‘Hizkuntzaren zientzia eta munduko hizkuntza aniztasuna’ hitzaldi interaktiboa eskaini zien. Ikusi uztailaren 22ko argazki galera HEMEN. Atzo kostako Donejakue bidea hartu zuen EuskarAbenturak. Lezotik Pasai Donibaneraino oinez heldu ostean, batelez gurutzatu zuten badiaren beste aldera, Pasai San Pedrora, 5 urte bete berri dituen Albaola Itsas Kultur Faktoria bisitatzeko. Donostirantz abiatu ziren gero, Ulia mendian barrena, eta Zurriola hondartzan bainu freskagarria hartu zuten, egun sargoriarentzako botikarik onena! Arratsaldean feminismoari buruzko mintegia eman zuten Lorea Agirrek (feminismoa eta euskaltzaletasuna), Isortze Formosok (autodefentsa feminista), Juanma Rodriguezek (gizonen desahalduntzea) eta Jaizkibel konpainiako Elisabet Olaskoaga eta Amets Mariscal (alardeen auzia). Uztailaren 23ko argazki galeria osoa HEMEN. Datozen egunetan Gipuzkoako kostaldea zeharkatuko dute EuskarAbenturako neska-mutilek, larunbatean Bizkaiara heltzeko. Honakoak dira begi aurrean dituzten etapak eta hitzordu garrantzitsuenak:\nBide batez, gogoratu EuskarAbentura APP-ak espedizioa gertutik jarraitzeko aukera eskaintzen duela: geolokalizazioa, etapa bakoitzaren inguruko informazio teknikoa, parte-hartzaileei buruzko bitxikeriak, argazkiak eta bideoak. Deskargatu EUSKARABENTURA APPa hemen\nPrécédent EuskarAbentura 2019: Lezo –> Donostia\nSuivant Euskarabentura 2019: Lezo – Donostia


Xiberoko EH Baik euskal mendiaren geroaz gogoeta proposatu du | Euskal Herria | KAZETA\n2021 URT. 20 - 07:30h\nXiberoko EH Baik euskal mendiaren geroaz gogoeta proposatu du\nCovid-19aren testuinguruan joan den udan euskal mendietan gertaturikoek arrangura piztu dute sektore ainitzetan. Lurraldeko aktore aktibo bilakatzeko xedez, Xiberoko EH Baik hautetsiendako informazio mintzaldia antolatu du urtarrilaren 30ean.\nHoltzarte magaleko aparkalekua eta bidea autoz gainezka, iazko udan. © Guillaume Fauveau\n«Nola irudikatzen dugu euskal mendia bihar? Nola zaindu eta bermatu eragile eta erabiltzaile ezberdinen arteko elkarbizitza gure mendietan? Zein dira abiaturik diren tresnak? Nola parte hartzen ahal genuke horietan?». Iazko udan euskal mendietan gertaturiko gehiegikeriak eta heldu diren proiektuen begirale huts ez izateko, galdera horiek proposatu ditu Xiberoko EH Bai mugimenduak.\nHorrendako, heldu den urtarrilaren 30ean informazio mintzaldia antolatu du Maule Baithan zinema gelan, goizeko 10.00etan hasirik. Covid-19aren pandemiaren eraginez, saio hori soilik hautetsiei izanen da idekirik, baina Kanaldude telebistak eta Euskal Irratiek zuzenean eskainiko dute. Hala, ikusle nahiz entzuleek galderak egiteko parada izanen dute.\nHizlarien artean Jacques Barreix (Xiberoko Sindikatua), Battitta Laborde (Euskal Elkargoa), Andde Sainte-Marie (Akitania Berria eskualdeko kontseilaria) eta Mathieu Tauzin laborari eta artzaina izanen dira. Mintzaldia euskaraz iraganen da, frantsesezko bat bateko itzulpena segurtatua izanen delarik.\nArrangurak eta zalantzak\nEkimena presentatzeko mementoan, Xiberoko mugimendu abertzale eta ezkertiarrak bere kezka azaldu du Covid-19aren testuinguruan euskal mendietan jazo diren gehiegikeriei buruz. Iazko lehen konfinamendua bukatu eta, horrek ondorioak ukan zituela baieztatu du. Gisa berean, PNR deituriko eskualdeko parke naturalen proiektuak ere arrangurak eta zalantzak sortzen ditu.\n«Ez baldin badugu nahi iragan udan gertatu zena berriz jasan, ez baldin baditugu proiektu eta xede ezberdinak jasan nahi, gure geroaren aktore bilakatu behar dugu» adierazi dute ezkerreko abertzaleek.\nMintzaldian tokian berean parte hartzeko derrigorrez aitzinetik izena eman behar da, xiberoa.ehbai@gmail.com helbidera idatziz urtarrilaren 28a aitzin.


Miren Gorrotxategi 'PUNTUKA': Dabilen harria - Urola Kostako Hitza : Urola Kostako Hitza\nMiren Gorrotxategi 'PUNTUKA': Dabilen harria\nGurea baino eskualde erdaldunago batean hainbat urtez eskolak ematen ibilia naiz, tartean, euskarakoak. Gaztetxoek –mutilek nagusiki– adin jakin batetik aurrera gaztelaniarako zuten joera ulertu nahirik –eta haiengan eragiteko, noski–, askotan galdetu nien zergatik egiten zuten gaztelania erabiltzeko hautua. Hautua ez, ohitura zela erantzuten zidaten gehienetan. Errazagoa zela ohiturei jarraitzea. Oporrak hartzean eskola egunetako ohitura goiztiarrak alde batera uztea ez zitzaiela asko kostatzen ba, erantzuten nien. Garbiñe Bereziartua eta Beñat Muguruza Azpeitian hitanoaren erabilerari buruz egiten ari diren azterketaren harira, antzeko elkarrizketak izan ditut egunotan ingurukoekin. Bai, onartzen dut hizkuntzen frikia naizela eta orduak pasatu ditzakeedala, esaterako, hitanoari buruz hizketan. Baina zein euskaldun euskaltzalek ez darama euskaltzain txiki bat zainetan? Tira, harira. Lagun batek –emakumea bera– adierazi zidan ez zuela hitanoa erabiltzen “ohituragatik”. Orduan barnean daramadan andereño petrala azaleratu zen, eta esan nion halako erantzunik ez niola onartzen, arrazoitzeko zergatia. Ezagutza falta, nokako hizketarekiko ikuspuntu negatiboa edota harremanetan distantziak markatzeko zukarako joera suma zitezkeen haren erantzunetan. Txikitan bagenuen jolas kurioso bat, andrazka deitzen geniona. Zukako hizkera erabili ordez alokutiboa erabiltzea zen gure jolasa, helduak imitatzeko. Adin haietan, hizkuntza ez zen guretzat jolasa besterik. Baina laster pasatu zen hizkuntza identitatea islatzeko tresna bihurtzera: mutilak biraoak botatzen hasi ziren gogor itxura izateko, baita zenbait neska ere. Mutilak toka hitz egiten hasi ziren haurren mundutik apartatzeko estrategia gisa; baita zenbait neska ere. Noka egiteko joera geroago errotu zen –eta gutxi batzuen artean soilik–, oker ez banago, eskolan hitanoari buruz egin genituen saio batzuk tarteko; hizkuntzaren erabileraren garrantziaz jada kontzientzia handiagoa genuen adin batetik aurrera izan zen. Agian kasualitatea baino ez da izango, baina kuriosoa egiten zait adin bertsuan herri batzuetan nola mutilek gaztelaniara jotzen duten, eta gurean, berriz, hitanora. Soberan da esatea helduen munduaren isla baino ez direla gure txikiek egiten dituzten hizkuntza-hautuak. Ez naiz gaian aditua eta nire burutazioak baino ez dira, baina maiz pentsatu izan dut gure eskualdean euskara hain bizirik bada, hitanoari esker izan daitekeela, eta ez alderantziz. Izan ere, gaztelaniaara jo beharrik gabe, gaztetxoek euskarak eskaintzen dien beste kode erakargarri bat dute eskura, helduen mundura sartzeko bidea zabaltzen diena: tokako hizkera, alegia. Nokak gainditu ez duen mugarria da hori, bestalde. Horrexegatik, genero-pertzepzioen ikuspuntutik hitanoaren inguruan azterketa interesgarriak egin daitezkelakoan nago. Bada oraindik zer aztertu. Pasa den astean Bereziartuak eta Muguruzak Gipuzkoko Hitzan adierazi zuten modura, hitanoa «Azpeitian ere ez dago erabat salbu». Ez hitanoa, ez euskara. Sasoi batean handinahiko adineko emakumeen erabilera esklusibokoa zela uste nuen euskainolerako joera hedatzen ari da gurean. Gero eta gehiago dira haurrei euskaraz eta euren artean gazteleraz diharduten gurasoak. Esaldi bat euskaraz eta hurrengo hirurak gazteleraz egiten dituzten gazteak. Nire kezkak ez du agian oinarri handirik, Uemak abenduan argitaraturiko datuen arabera, azpeitiarren %81,9k euskaraz hitz egiten baitute kalean; baina begirada zertxobait altxatzen badugu, bestelako errealitateekin ere topo egiten dugu: %50,5 baino ez dira Zarautzen kalean euskaraz aritzen direnak. Geure txikitasunean, askotan ahazten gara arnasgune batean bizi garela; hor kanpoan errealitatea oso bestelako dela. Jo ta fuego gazteleraz egiten zuten gaztetxo haiek ere esajeratutzat jotzen zuten nire kezka: “Lasai, Miren, ez da euskararik galduko, seme-alabak izaten ditudanean, nik euskaraz egingo diet behintzat”. Eta horretan dihardugu, hizkuntza harribitxi hautsiezina bailitzan tratatuz, etengabe leunduz eta ezkoztatuz, goroldiorik ez irteteko egunero erabiltzea nahikoa dela ahaztuz.


25 urte auzoaren aldeko lanean - Goierriko Hitza : Goierriko Hitza\n25 urte auzoaren aldeko lanean\nEzkiaga Auzo Elkartea 1991n sortu zuten auzotarrek. Gustura daude urte hauetan auzoarentzat lortu ahal izan dutenagatik. Bihar egun osoko festa prestatu dute\nEzkiagako Auzo Elkarteak zilarrezko ezteiak ospatuko ditu bihar. Beasaingo auzo elkarte bakarra da eta auzo elkartea bizirik dagoela aldarrikatzearekin batera, 25 urteotako historiari errepasoa egingo diote argazki eta artikuluen erakusketaren bitartez. Izan ere, Ezkiaga Auzo Elkarteak 25 urteotan lortu duena asko da Ana Urangaren eta Manolo Fernandezen ustez. Lorpenak ulertzeko, lehenik eta behin, duela 25 urte 88 Poligonoa izena zuen auzoa nolakoa zen ekarri nahi izan dute gogora: «Francoren garaian eraikitako auzoa da Ezkiaga. Garai hartan, enpresen inguruan, inolako miramendurik gabe eraikitzen ziren etxeak. Etxe solteak ziren; auzoa urbanizatu gabe zegoen. Auzotarrak elkartzen hasi ginen urbanizatutako auzo batean bizi nahi genuelako». Garai hartan Beasaingo alkate zen Iñaki Erguinek egindako adierazpen batzuk bizkortu zuen auzo elkartearen sorrera. «Ezkiaga auzoa oso maila soziokultural baxuan jartzen zuen. Minduta sentitu ginen, erreakzionatu egin genuen idatzi haren aurrean», gogoratu du Urangak. Beraz, Murumendi eskolan 2 urteko gela eskatzearekin batera, auzoaren «hirigintza justuago bat» izan zen Auzo Elkartearen eskaera nagusiena. Fernandezek beste arrazoi bat ere nabarmendu nahi izan du: «Auzoan beste 400 etxe eraikitzeko proiektua zegoen. Eta guk ez genuen hori nahi». Hasierako urte haietan oso lagungarria izan zitzaien Donostiako Arkitekto Eskolako arkitekto baten laguntza. «Prest azaldu zen dohainik gu laguntzeko», zehaztu dute. «Udaleko arau subsidiarioei alegazioak egiten lagundu zigun. Alegazioak egitearekin batera, ekarpenak eta proposamenak egin genituen». Horrezaz gain, «pista asko eman zizkigun, udalak berak ere ez zekizkienak, Oria pasealekuko bidea egiteko garaian adibidez. Aurrekontu handia zuen obra hark eta berak esan zigun foru aldundiaren ardura zela obra hura, eta ez udalarena», diote. Pilotalekua eta parkea Elkartzeak ematen duen indarrarekin, auzoan pilotaleku estalia egitea lortu zuten. «Elkartea sortu aurretik udal aurrekontuetan diru partidak izendatzen ziren baina ez ziren gauzatzen. Auzoko lurrak norenak ziren ez zegoen garbi, eta aitzakia horrekin egin gabe gelditzen ziren. Behin, auzotarrek bidea moztu genuen, auzoari zegokion aurrekontua gauzatu egin behar zela aldarrikatzeko». Hortik, aurreikusitako etxebizitzak egin beharrean, Ezkierdi pilotalekua egitea lortu zuten. «Pilotalekuak bizi handia eman zion auzoari». Beste lorpen bat, Arriola alkatea zela, gaur egun auzo elkartearen lokala dagoen lokalak erostea izan zen. «Liburutegia egon zen hasieran. Orain ludoteka eta KZgunea daude». Parkea, gune berdea, egokitzea ere garrantzitsua izan zen auzotarrentzat. «Hor ere etxeak egitea aurreikusten zen. Baina berdegunearen aldeko apustua egin genuen. Landare espezie ugari daude. Parke ezezaguna da beasaindar askorentzat». Urangak eta Fernandezek gogoratzen dutenez, batzarretan jende askok parte hartzen zuen. Inkestak egiten ziren etxez etxe, aldizkari bat argitaratzen zen hilero… Hamar bat urtean festak ere antolatu zituzten. «Egan, Izadi, Gozategi… ekarri genituen». Auzo elkartekoak gustura daude 25 urte hauetan lortu dutenarekin. Irisgarritasun arazoak Oraindik ere eskaerak egiten jarraitzen dute Ezkiaga Auzo Elkartekoek. 2016an auzoan bi igogailu egingo dituzte. «Igogailuak egin ondoren, Mateo Mujika eta Arantzazu kaleetako irisgarritasuna hobetzea izango da helburua», zehaztu dute. «Kale horietako etxeak egin ziren lehenengoak dira, eta auzoko heldu gehienak han bizi dira. Jende asko etxeak saltzen ari da bertara iristeko zailtasunak daudelako. Irisgarritasuna hobetu beharrean dago; oztopo arkitektoniko asko daude auzo honetan». Bestetik, «zerbitzu mailako beharrak» dituztela diote: «Beti eskatu dugu farmazia bat, eta oraindik ere horretan jarraitzen dugu. Auzo honetara merkataritza erakartzea garrantzitsua iruditzen zaigu, oso gutxi dago eta».


Empresas Bienvenida kontua | BBVA España\nBienvenida Enpresa Kontua\nEgin zaitez bezero online, enpresetarako komisiorik gabeko gure kontuarekin\nUrtean 5 milioi euro baino gutxiago fakturatzen duten enpresetarako.\nEgin alta % 100 online eta 10 minututan!\nEmpresas Bienvenida kontua, komisiorik gabe\n0 € kontuarengatik\n0 € txarteletan\nNegocios zordunketa- edo kreditu-txartelaren jaulkipen edo mantentzeagatiko komisiorik gabe.\n0 € transferentzia, txeke eta nominetan\nEz dago transferentziengatiko komisiorik Europako Esparru Ekonomikoan, ezta nominak jaulkitzeagatiko komisiorik ere, ezta enpresen online bankuaren bitartez txeke nazionalak jaulki eta kobratzeagatikorik ere.\nETEetarako komisiorik gabeko kontua\nKontuaren administrazio eta mantentzeagatiko komisiorik gabe. % 0ko ITNa, % 0ko UTBa, urtebetez egunero saldo positiboa izanez gero.\nZordunketa- edo kreditu-txartelaren jaulkipen edo mantentzearengatiko komisiorik gabe.\nTransferentzia arrunt eta nominen jaulkipenarengatiko komisiorik gabe eurotan, koro suediarretan edo leu errumaniarretan Europako Esparru Ekonomikoaren arloaren barruan, bbva.es, BBVA aplikazioa, enpresen online bankua eta BBVA kutxazainen bitartez aginduta.\nKomisiorik gabe txekeak jaulkitzeagatik, eta eurotan izendatutako txekeen diru-sarrerak konpentsatu edo negoziatzeagatik.\nEgin eragiketak bizkor eta segurtasun osoarekin online bankuaren bitartez\nBBVAren enpresen online bankuarekin transferentziak egin ditzakezu, kobrantzak kudeatu, eragiketak egin zure banku guztietan, ordainketak automatizatu, aginduak sinatu edo kudeatzaile batekin hitzordua jarri dezakezu.\nZure kontua %100 online ireki dezakezu\nBezero egitearen abantailak\nEgin azkar eragiketak, nonahi zarela\nBBVAren enpresen online bankuarekin zure beste banku guztiak kudea ditzakezu, zure mugimendu guztiak begiratu batean ikusi, ordainketak automatizatu, zure ETEerako tresna espezializatuak erabili, aginduak sinatu edo kudeatzaile batekin hitzordua jarri.\nEskatu zure negozioarentzako finantzaketa\nBezero eginez gero, hainbat konponbide eska ditzakezu: zure negozioan inbertitzeko maileguak, eguneroko gastuetarako kreditu kontuak, kobraketen edo ordainketen aurrerakinak, ekipamenduen rentinga, etab.\nEmpresas Bienvenida kontuak ez du kontuaren mantentze komisiorik. Likidazioaren aldizkakotasuna hilekoa da: 15. egunetik hurrengo hileko 15. egunera.\n%0ko ITNa %0ko UTBa, urtebetez egunero saldo positiboa izanez gero.\nDirua leihatilan atzeratzeko zerbitzuagatiko komisioa: 2 €, 2.000 €-ko edo baxuagoko xedapenetarako.\nZorpeko tazituaren urteko interes tasa: ITNa % 29.\nKontuaren likidazio aldiko gehieneko saldo zordunaren arabera kalkulatzen da.\nLortu zure Negocios txartela urteko komisiorik gabe\nKontuak Negocios txartel bat du titular bakoitzarentzat, jaulkitzeko eta mantentzeko urteko komisiorik gabe eta abantaila guztiekin, adibidez erregaian deskontua edo lotutako aseguru batzuk. Honako hauen artean aukera dezakezu:\nZer enpresa-kontu bat?\nUrtean 5M € baino gutxiago fakturatzen duten negozioetarako dago pentsatuta enpresa-kontua. Fakturazio hori gainditzen badute, enpresek eskuragarri dute Empresas Premium Bienvenida kontua.\nNola ireki enpresa-kontu bat?\nErraza da, sartu BBVA.es-en eta egin zaitez bezero. Hautatu zure beharretara gehien moldatzen den kontua, eta erregistra zaitez.\nEmpresas Bienvenida kontuak ez du komisiorik Europako Esparru Ekonomikoaren barruan (Europar Batasuneko kideak + Islandia, Liechtenstein eta Norvegia) eurotan, koro suediarretan edo leu errumaniarretan (ron) egindako transferentzia arruntetan eta nominen jaulkipenetan, bbva.es webgunetik, BBVAren app-etik, Enpresen Online Bankutik eta BBVAren kutxazainetatik agintzen direnean.\nEz daude barne euskarri magnetikoko transferentziak, FMOak (Funtsen Mugimenduen Ordena), Balio Eguna transferentziak eta uneko transferentziak. Barne hartzen ez diren transferentzientzat, tarifen fitxan horretarako ezarritako kontzeptu osagarriak eta transferentzia-gastuak aplikatuko dira.\nNegatiboan zenukeen saldo handienaren % 4,50eko isilbidezko zorpekoarengatiko komisioa ordaindu beharko zenuke (gutxienez 15 €), eta isilbidezko zorpekoaren % 29ko interesa ere bai.\nZorpekoa 18 €-tik gorakoa bada, 30 €-ko gastuak kobratuko zaizkizu zorpeko tazitua erregularizatzeko egindako gestioengatik. Behin bakarrik aplikatzen da erreklamatutako zorpeko bakoitzeko.\nEmpresas Bienvenida kontuaren dokumentazioa\nEmpresas Bienvenida kontuaren IPa: ordainketa-zerbitzuen aurretiko informazioaren liburuxka.\nGehienez ere 5 MM €-ko fakturazioa duten enpresentzako eskaintza. Finantzaketa hau BBVAk aurretik ontzat eman behar du. 2022/12/31ra arte balio du. Dokumentu hau ez da BBVAk egindako eskaintza lotesle bat edo bertan aipatzen diren produktuak eta zerbitzuak kontratatzeko gomendio bat, eta, era berean, dokumentuak ez du ordezkatzen edo aldatzen produktu eta zerbitzu horien kontratu aurreko eta kontratuko dokumentazioa. Formalizatu aurretik, BBVAk aztertu eta ontzat eman behar du. BBVAk berme osagarriak eskatu ahal izango ditu produktu horiek kontratatu ahal izateko.\nOnline bezero izateko, honako hau behar duzu: Autosinaduraren softwarea; Ordenagailuak instalatuta eta eguneratuta izan behar du autosinaduraren softwarea (1.5 bertsioa edo berriagoa), Ziurtagiri digitala; nabigatzaile honetan instalatuta izatea MTFNek ematen duen Administratzaile bakarraren edo solidarioaren ziurtagiria, eta Espainian bizi den ordezkariaren identifikazio-dokumentua (NAN edo AIZ) eta enpresaren identifikazio-dokumentuak (eskriturak, ahalmenak, etab.).


TOBE KEENEY - ONDARE GARBIA 2020, SOLDATA, ADINA, ALTUERA, PISUA, BIO, FAMILIA, KARRERA, WIKI - EZKABA EZKONTIDEA\nArgitaratua: 2021eko irailaren 3a / Aldatua: 2021eko irailaren 3a\nDenok entzun dugu Joshua Morrow telenovela aktore eta ekoizlearen berri, baina bere emazteari buruz ezer gutxi Tobe Keeney-ri buruz. Tobe Keeney gailendu zen Jacob Morrow aktorearekin izandako ezkontzaren ondorioz.\n1Zenbat da Tobe Keeneyren ondare garbia?\n2Tobe Keeneyren Bio laburra\n3Tobe Keeney Biografia eta Familiako informazioa; Adina, Gurasoak\n4Toberen ibilbide profesionala, senarraren aktore kredituak barne!\n5Senarra, Joshua Morrowren Biografia\n6Noiz ezkondu ziren Tobe eta Joshua ?; Haurrentzako informazioa!\n7Tobe Keeney-k Joshua Morrow-rekin ezkontzak jarraitzen du?\n8Tobe Keeney lauren ama da.\n9Tobe Keeneyren datu interesgarri batzuk\nZenbat da Tobe Keeneyren ondare garbia?\nTobe Keeney ezaguna da bere zaleen artean estatubatuar gisa. Aurretik ez ditu bere lanaren edo irabazien zehaztasunak eman. Hala ere, Josu Morrow senarrak eraikitako luxuzko bizimodua bizi izan du. Bere ondare garbia da 12 milioi dolar.\nMorrow My Stepson, My Lover eta Two Million Stupid Women filmetan agertu zen. Horrez gain, Tentacle 8 eta Golden Shoes film luzeetan agertu zen. Morrow ere 1998tik 3 Deep pop taldeko kidea da.\nTobe Keeneyren Bio laburra\nTobe Keeney 1975eko urriaren 20an jaio zen, 44 urte zituela. Estatu Batuetan oparotasunez bizi da bikotekidearekin. Josuk duela gutxi Sherwood lakuko Kaliforniako etxebizitza berritua zerrendatu zuen 5 milioi dolar baino gutxiagotan.\nAzpititulua: Tobe Keeney (iturria: Popular Bio)\nopal perlman ondare garbia\nTobe Keeney Biografia eta Familiako informazioa; Adina, Gurasoak\nOspetsuaren emaztea Estatu Batuetan jaio zen 1975eko urriaren 20an. 45 urte ditu eta Libra ikurrarekin jaio zen. Bere familiari dagokionez, gurasoen izenak ezezagunak dira. Bere aiton-amonak, ordea, Rebecca L. Kenney eta James B. Kenney ziren, 2009an eta 2013an erbesteratu zirenak. Kim Kyle Keeney Tobe-ren arreba da.\nToberen ibilbide profesionala, senarraren aktore kredituak barne!\n45 urteko okupazioa oinarrizko hezkuntzako irakasle batena da. Senarraren izar distiratsuak, berriz, aurpegi ezaguna bihurtu du askoren artean. Bere bikotekidearen Hollywoodeko ibilbideari dagokionez, 1994tik aisialdiaren industrian dago. Joshua Nicholas Newmanen 1994ko The Young and the Restless telebistako drama amerikarraren Nicholas Newmanen pertsonaiarik garrantzitsuenetako bat da.\nWilliam J. Bell-ek eta Lee Phillip Bell-ek sortutako telesailarekin izandako parte hartzea 25 urte baino gehiago ditu. Bere aktore talentu sinesgarriarekin, Soap Opera Digest sariak irabazi zituen 1996an eta 2001ean, baita aktore nagusien kategoria ere 1996an eta 2001ean. Telebistako telenobela jakin bat ez ezik, 1997ko My Stepson telesail batean Eric Cory antzeztu zuen. Nire maitalea.\nSenarra, Joshua Morrowren Biografia\nJoshua Jacob Morrow, Toberen beste esanguratsua, 1974ko otsailaren 9an jaio zen, Juneau-n (Alaska). 46 urte ditu eta Aquarius ikurrarekin jaio zen. Aita Kostako Guardian zegoen, eta gurasoak urte batzuk geroago dibortziatu ziren. Haurtzaroaren gehiengoa aitarekin eta arrebarekin eman zuen. Nicholasen papera hartu aurretik, Dylan Shaw-en papera entzun zuen The Bold and the Beautiful filmean.\nTentacle 8 film independentean, DVD zuzeneko espioitza thrillerrean, parte hartu zuen 2004an.\nNoiz ezkondu ziren Tobe eta Joshua ?; Haurrentzako informazioa!\n2001eko abuztuaren 4an bikote adoretsuak ezkontzako botoak trukatu zituen. Tobek ezkontza ekitaldi osoa antolatu zuen, Santa Barbaran, Kalifornian.\nJoshua epe luzeko bere mutil-laguna izan zen biek bizitza osoa elkarrekin igarotzea erabaki aurretik. Tobe eta Joshua 1996an Santa Barbarako lorategi batean elkartu ziren lehenengo aldiz, Tobe 21 urte zituenean eta Josuek 22 urte zituen ezkondu aurretik, bost urtez izan ziren.\nLau seme-alaba dituzte, hiru mutil eta neska bat. Cooper, seme nagusia, 2002ko irailaren 27an jaio zen. Tripulazioa hiru urte geroago jaio zen, 2005eko maiatzaren 17an.\nFamilia bost eta sei izatera iritsi zen Cash 2008ko apirilaren 21ean iritsi zenean eta Charlie Jo 2012ko urriaren 30ean.\nArgazki oina: Tobe Keeney bere senarrarekin Joshua Morrowrekin (iturria: Alamy)\nTobe Keeney-k Joshua Morrow-rekin ezkontzak jarraitzen du?\nDenek aitortzen dute Tobe Keeneyren senarra Joshua Morrow Nicholas Newman gisa The Young and the Restless filmean, pantailako amodio batzuk izan dituena. Morrow Y&R-ko emakumezko hainbat izarrekin lan egin du, besteak beste, Michelle Stafford, Sharon Case eta Mellissa Claire Egan.\nJosuek, berriz, bizitza errealeko maitasun istorio ederra du, azken hemezortzi urteetan Tobe Keeney emazte bikainarekin ezkonduta egon baita. Tobe eta Josh 1996an hasi ziren harremanetan, Tobe Nick Newman Y&R filmean izendatu zutenetik bi urtera.\nHorrela, bost urteko erromantizismoaren ondoren, bikoteak ezkontzako botoak trukatu zituen Santa Barbaran (Kalifornia) egindako ekitaldi intimo batean. Elkarrizketetako batean, ile marroiak gertakaria ekarri zuen gogora. Gainera, bikoteak 2021eko abuztuaren 4an ospatuko du ezkontzaren 20. urteurrena.\nJosh-ek 22 urte zituen Tobe Santa Barbarako arrosa lorategi batean ezagutu zuenean. Eta, berehala, aktoreak bere andrearen maitasunari jakinarazi zion noizbait ezkontzeko asmoa dutela. Ixo, arraroa, esan zuen Keeneyk. Begi urdinak asmo eta sentimendu onak zituen Tobe Keeneyrekiko.\nTobe Keeney lauren ama da.\nTobe eta Joshua zorionez ezkondutako bikotea da, lau seme-alaba maitagarriak dituena. Cooper, beraien lehen semea, 2002ko irailaren 27an jaio zen eta 2004an bigarrena dira. Era berean, Keeneyren hirugarren seme-alaba, Cash Joshua, 2008ko apirilaren 21ean jaio zen eta ondoren Charlie Jo haurra izan zen urrian. 2012ko 30ean.\nTobe Keeneyren datu interesgarri batzuk\nTobe arbaso zuria da eta nazionalitate amerikarra du.\nJoshua bere etorkizuneko senarra ezagutu zuenean, soineko urdin argia zeraman.\nSenarrak eta berak ez dute Instagram erabiltzen. Josuek, berriz, Twitterreko jarraitzaile garrantzitsuak ditu 156,5K lagun.\nSenarrak jatetxe batean lan egiten zuen telebistako papera lortu aurretik.\nHonako hauek ere gustatuko zaizkizu: Jimena gomez , Janie Beggs\nNoah Beck Arizona, AEBetako Tik Toker futbolaria eta ezaguna da. Ikusi Noah Beck-en azken biografia eta aurki ezazu Married Life, zenbatetsitako ondare garbia, soldata, karrera eta gehiago.\nKimberly Perry abeslari eta gitarrista estatubatuarra da. Ikusi Kimberly Perryren azken biografia eta aurki ezazu Married Life, zenbatetsitako ondare garbia, soldata, karrera eta gehiago.\nCarl Crawfordek hamabost urte baino gehiago eman zituen beisbol jokalari profesional gisa, Liga Nagusiko Beisboleko erakunde entzutetsuenetako batzuetan jolasten. Ikusi Carl Crawforden azken biografia eta aurki ezazu Married Life, zenbatetsitako ondare garbia, soldata, karrera eta gehiago.\nronny chieng ondare garbia\ndorian bihotz abestia\nalex van eskuratu ondare garbia\nnomar garciaparra ondare garbia\ntony gonzaga altuera


S-363 itsaspekoa - Wikipedia, entziklopedia askea.\nS-363 itsaspekoa, baita U-137 izendapenaz ezaguna ere, Sobietar Batasunaren itsas armadaren Whiskey klaseko Baltiko itsasoko flotaren itsaspeko bat izan zen. 1981eko urriaren 27an, Gerra Hotzaren tentsio-unetako batean, Suediako hegoaldeko kostaldean jazo eta Mendebaldean Whiskey on the rocks (Whiskeya Harkaitzetan) ezizen ironikoa jaso zuen ezohiko gertakariaren ondorioz mundu mailan ezagun egin zen, Sobietar Batasuna eta Suediaren arteko gatazka sortzekotan egon baitzen, eta horrekin Hirugarren Mundu Gerra baten arrisku garbia.\nBaltic Shipyard (en)\nHondartzea 1981eko urriaren 27a\nErrusiar Itsas Armada eta Sobietar Batasunaren itsas armada\n56°04′N 15°44′E / 56.07°N 15.73°E / 56.07; 15.7356°04′N 15°44′E / 56.07°N 15.73°E / 56.07; 15.73\nData horretan, goizean goiz, suediar arrantzale batek Karlskrona suediar udalerriko itsas base militarrera deitu zuen, sobietar itsaspeko bat udalerriaren kostaldeko harkaitz batzutan lehorreratua zela berri emateko alegia, Suediar Itsas Armadaren base handienetik 2 kilometro eskasera. Hasiera, suediar militarrek arrantzaleari ez zioten jaramon handiegirik egin, oker zegoelakoan, baina arrantzale gehiagoen antzeko deiak jasotzean, alarma piztu eta suediar militarrak aipatutako kokalekura bertaratu ziren, eta arrantzaleak zuzen zeudela ikusi zuten, bertan sobiertar itsaspeko bat topatu baizuten. Sobietar sekretismoa zela eta, modeloaren izen ofizialik ez zekitenez, U-137 izendapena eman zioten.\nKarl Andersson suediar itsas komandanteak itsaspekora igo eta sobietarrei Suediako kostaldean zer egiten ziren galdegin zien, baina sobietarrek ingeles edo suedieraz ez zekitenez, eta suediarrek errusieraz ere ez, alemanez elkar komunikatu ziren, Sobietar Batasuneko bigarren hizkuntza ikasi eta mintzatuena baitzen. Anatolij Gushtxin itsaspeko kapitainak gaur egungo Letoniako Liepaja udalerriko itsas base militarretik itsasoratu zirela aipatu zion, Poloniara joan eta itsaspekoa desmuntatu zezaten, baina nabigazio sistemaren akats baten ondorioz, Suediako itsas base militarretik 2 kilometro eskasera lur joz amaitu zutela. Suediar kostaldearen zati hori uhartediaz betea eta sakontasun gutxiko urak izatean itsaspekoen nabigaziorako zailtasun handikoa da, baina itsas base militarretik hain hurbil amaitzean, sudiarrek ez zien sobietarrei beren bidaiaren helburuaz sinetsi eta itsaspekoa basea sekretupean espiatzen ari zela istripua izan zuela ondorioztatu zuten.\nSobietar Itsas Armadak Suediari itsaspekoa erreskatatzeko sobietar ontziteri bat bidaltzeko baimena eskatu zion, baina suediarrek ezezkoa eman zieten, suediar uretan zegoenez, heurak uretik aterako zutela aipatuz. Sobietarrak erantzunarekin gustura ez, eta 12 destruktore eta erremolkadoreez osatutako ontziteria bat bidali zuten. Orduan suediarrek irratiz sobietar ontziteriari suediar uren mugetara iristen ari zirela ohartarazi zien, halere sobietar ontziteriak bere norantza mantendu zuen. Jada sobietar ontziteria suediar uren mugan eta kostaldeko kanoi baterietatik 19 kilometro eskasera zegoela gelditu egin zen, sobietarrek beren radarretan suediar kostaldeko kanoiak gerra egoeran eta heurei apuntatuz zeudela adierazi baitzien. Suediarren mezua sobietarrei garbia zen: gehiago aurrera eginez gero, kanoiekin tirokatuak izango zarete.\nGoreneko tentsio-une honetan sobietar ontziteriak atzera egin eta nazioarteko uretan kokatzea erabaki zuen. Bitartean, suediar uren barnean suediar torpedero bat eta erremolke-ontzi bat sobietar itsaspekoaren parean jarri ziren. Orduan suediarrek itsaspeko eskifaiari sartzea eskatu zuten, baina itsaspeko Vasily Besedin komkisari politikoak ezezkoa eman zien. Hortaz, itsaspekoaren kapitainak inmunitate agindu bat besapean zuela eta suediar militarrek eskoltaturik itsaspekoa laga zuen, eta jada lur lehorrean zegoela galdekatua izan zen. Une berean FOIko ontzi bat itsaspekoaren parean jarri eta haren erradiaktibitate mila neurtzen hasi zen, isurketarik bazuen jakiteko, baina itsaspeko dorretik tiro egiteko mehatzua jaso eta aldegin zuen. Halere, FOIko ontziak itsaspeko torpedo tutuetan Uranio 238 emisioak zeudela baieztatu zuen, horrek uneko paranoia areagotu zuen. Honela, kapitainari itsaspekoak nuklear armarik bat ote duen galdetu zioten, ezetz erantzun ondoren, suediarrek itsaspekoa behatzeko batzorde bat bertara igotzeko eskatuko diote, hark ezezkoa emateaz gain, suediarrak hankaren bat itsaspekoan jarriz gero berau lehertaraziko zuelako mehatxua egin zien.\nUne honetan, Karlskrona kostaldeko eguraldia txartu zen, orduan suediar radarrek sobietar ontziteriko bi itsasontzi suediar uretara zihoazela adierazi zieten. Egoera larria ikusita, Thorbjörn Fälldin suediar lehen ministroak militarrei muga kosta ala kosta mantentzea agindu zuen. Bi Viggen suediar ehiza-hegazkin sobietar ontziak atzemateko aireratu ziren, bai eta kostaldeko kanoi-bateriak berriz ere gerra egoerara itzuli ere. Suedia eta Sobietar Batasuneko ustezko 30 minutuko gerraren ondoren, suediar agintariek bi itsasontziak Ekialdeko Alemaniara alea garraiatzen ari ziren bi sobietar karga-ontzi besterik ez zirela iragarri zuten.\nGertaera jazo eta 10 egunera, suediarrek itsaspekoa harkaitzetatik atera eta nazioarteko uretara erremolkatu zuten. Eta honela, Gerra Hotzaren tentsio-une larrienetako bati amaiera eman zitzaion.\nGerora, antzinako komisario politikoa itsaspekoak nuklear armak zeramatzala baieztatu zuen, bai eta nabigazio sistemaren akatsik egon ez zela ere, kapitainaren kalkulu akatsa baizik.\nGertakariak Suedian nuklear armadun sobietar itsaspekoen espioitzaren inguruko sekulako paranoia eragin zuen, une horretatik aurrera suediar askok kostaldeko uretan "sobietar itsaspekoen periskopioak" ikusten hasi ziren.\nMultimedia: U 137\nAzken aldaketa 19 iraila 2021(e)an, 09:59(e)tan\nOrriaren azken aldaketa: 19 iraila 2021, 09:59.


Elkarbanatutako proiektuak sortzea |\nErakundeek askotariko behar, aldaketa eta erronkei egin behar diete aurre. Hori dela eta, erakundeak jabetu dira zeinen beharrezkoa den erakundeetako pertsonek gehiago parte hartzea erabakiak hartzeko eta konponbideak bilatzeko prozesuetan.\nKrisia eta arazoak aldaketarako eragingarria badira ere, ez da nahikoa, gure ustez. Krisia baino gehiago, ilusioa eman eta elkarrekin lan egitera animatzen duen proiektu bat sortzea da garrantzitsua. Hori da erronka. Proiektuek ez dute ezertarako balio, nahiz eta bikainak izan, baldin eta ez baditu erakundeko pertsonak ideia beraren inguruan biltzen.\nPertsonak mobilizatzeko eta proiektu bati atxikitzeko, ez da nahikoa konponbide itxiak ematea edo arazoak azaltzea; beharrezkoa da helburu argiak eta itxaropentsuak zehaztea, bai eta norberaren balioekin bat datozen ekintzak ere.\nHorretarako, INCRESSek egitura eta arau zurrunak alde batera utzi nahi ditu, eta estereotipoak eta aldez aurretik pentsatutako ideiak. Bere proposamenaren bidez, INCRESSek aldaketa eragin eta pertsona guztiak bilduko dituen prozesu bat sorrarazi nahi du, elkarrekin enpresaren zentzua “eraiki”, egoera aztertu eta beharrezkoa den aldaketa agindu dezaten. INCRESSek bere metodologia du eta, haren bitartez, zenbait fasetan ekiten die elkarbanatutako proiektu baten oinarrizko aldagaiei.


Ba Al Dago banaiz, pfezren atxikipena ERTE (murriztu edo eten) eta langabezia kobratzeko? atxikipena edo handitu Dezaket, ez bada erabiltzen, eskatu egin behar da? | Estatuko enplegu-zerbitzu publikoa\nBa Al Dago banaiz, pfezren atxikipena ERTE (murriztu edo eten) eta langabezia kobratzeko? atxikipena edo handitu Dezaket, ez bada erabiltzen, eskatu egin behar da?\nNire lana egitea eta EB enla\nLangabezia-sarietan Pertsona Fisikoen Errentaren Zergaren erretentzioa ematen da (PFEZa). Hala ere, enplegu-erregulazio prozeduragatiko lan-harremanetako etenaldi aldietako prestazio abonuaren berezko dinamikagatik, IRP-kontzeptuko konturako atxikipena ez da batere probablea, prestazioko aurrez ikusitako zenbatekoak zerga-arauek erretentzio-aplikaziorako eskatutako nahitaezko minimora heltzen ez direnez gero.\nHalaber, langabezi prestazioa jasotzen ari zarela, ez den errenta eska dezakezu edo atxikipen portzentaje handiagoa aplikatu, hala badagokio.\nLangabezia-prestazioei buruzko informazio gehiago, enplegua erregulatzeko prozedurak: “ERTE bat ERE ikusi dut baten eraginpean edo”.


Lankidetza nazionala. Kultura Industriak - Ministerio de Educación, Cultura y Deporte\nLankidetza nazionala. Kultura Industriak\nLankidetza nazionalaren zerrendara itzuli\nUdalerrien eta Probintzien Espainiako Federazioa:\nKultura Ministerioak lankidetza-hitzarmenak sinatu ditu 2005etik 2009ra bitartean Udalerrien eta Probintzien Espainiako Federazioarekin (FEMP) Kultura Adierazleen Sistema ezartzeko.\nKultura Ministerioak eta FEMPk tokiko administrazioetan kultura-politikak ebaluatzeko adierazleen sistema bat sortzeko azterlana jarri zuten abian. Nazioartean proiektu aitzindaria da, tokiko eremuan kultura-politikak egiteko gida praktikotzat hartuko dena.\nFEMPk abiarazi zuen proiektu honen ekimena, eta 2005. urteaz geroztik Kultura Ministerioaren babesa jaso du. Bi aldeek ondoko auziak aintzat hartu zituzten: tokiko kultura-politikak Kulturaren Agenda 21ean bildutako printzipioetara bideratzeko beharra eta Administrazio Publikoaren kultura-politika aplikatzeko orduan informazio sistemak nahiz planifikazio estrategikoko prozesuen ezarpena. 2005. urteaz geroztik urtero lankidetza-hitzarmenak sinatu dira ondoren abian jar daitezen.\nFEMPko Kultura Batzordearen lehentasuna kultura behatokiak, kultura azterketa eta baliabide zentroak, laborategiak eta gure herrialdean udalek eta diputazioek sortu dituzten behaketa zentroak, informazio kulturala prestatu eta ebaluatzeko zentro guztiak egituratzea izan zen.\nFEMPko batzorde honek sortutako lan-talde batek adierazleen sistema bat egitea proposatu zuen, Kulturaren Agenda 21ean eta, zehazki, ondokoa proposatzen duen 25. artikuluan oinarrituz: “Eragin kulturala ebaluatzeko formen ezarketa sustatzea, hirien bizitza kulturalari aldaketa esanguratsuak dakarkioten ekimen publiko edo pribatuak derrigor kontuan hartzeko.” Kulturaren Agenda 21ak XXI. mendeko garapen kulturalak dituen erronkei erantzuten lagundu nahi du, aurreko mendearen bukaeran garatuz joan den ingurumenarekiko kontzientziazio- eta konpromiso-prozesua aurrera eraman den bezala.\nUne oro Kultura Ministerioaren eta FEMPren laguntza jasoz 2005. urteaz geroztik lan-taldeak garatu dituen lanei esker, adierazleen sistema bat diseinatu ahal izan da, etengabeko hobekuntza eta kalitatea bermatu ahal izateko autoebaluazio tresna dena; horrez gain, tokiko informazio kulturaleko sistemak hobetzeko eta indartzeko formula ere bada. Metodologikoki, mailaz maila aurrera egingo duen ezarketa sistema bilakatzeko diseinatuta dago.\nFEMPko Kultura Batzordeko presidenteak eta Kultura Ministerioko Kultura Politika eta Industrien zuzendari nagusiak adierazleen sistema aurkeztu dute 2008ko abenduan FEMPren egoitzan, Kulturaren Agenda 21ean oinarrituta eta tokiko kultura-politikak egiteko orientazio gida praktiko izateko sortua. Ekitaldian aipatu sistema eraiki duen lan-taldeko kideak eta FEMPko Kultura Batzordeak izendutako lan-taldean presente dauden udaletako ordezkariak izan ziren. Arestian aipatu bezala, lan-talde horrek Espainian dauden behatoki eta laborategi kulturalen arteko lankidetza egituratzen du.\n2009ko apirilaren 2an Kultura Politika eta Industrien zuzendari nagusiak eta FEMPko Kultura Batzordeko presidenteak tokiko kultura-politiken plangintza egiteko gida aurkeztu zuen Kultura Ministerioaren egoitzan. Gida hori kultura-politikak ebaluatzeko tresna da, betiere egokitasun eta errentagarritasun sozialeko irizpideetan oinarrituta.\nKulturaren arloan erabakiak hartzeaz arduratzen diren tokiko administrazioko politikariei eta teknikariei zuzendua, gidak kultura-politiken ebaluazioa eta plangintza egiten du 316 adierazle kualitatibo nahiz kuantitatiboren bidez eta hainbat motako gaiak aztertzen ditu, horien artean, honakoak: kultura eta garapen ekonomikoa eta soziala eta lurraldearena; kultura-politiken zeharkakotasuna; kultura eta biztanleen partaidetza; kultura-eskaintzaren eskuragarritasuna; eta memoriarekin eta berrikuntzarekin erlazionatutako ekimenek tokiko nortasuna lantzen duten eginkizuna.\nHemendik aurrera udalek eta, orokorrean, tokiko erakundeek, adierazleen sistema batez baliatuko dira kultura-politika ebaluatzeko eta aukera, kalitate eta errentagarritasun sozialeko irizpideen arabera garatzeko.\nAgiri hau FEMPren web orrian dago oso-osorik. Hona hemen horren esteka:\nUdalerrien eta Probintzien Espainiako Federazioaren Web orria.